title: ব্সাম-গ্তান-মিগ-স্গ্রোন

text: এই গ্রন্থে গ্নুব্স-চেন-সাংস-র্গ্যাস-য়ে-শেস মহাযান বৌদ্ধ ধর্মের মধ্যে বোধিসত্ত্বযানের মাধ্যমে পর্যায়ক্রমিক মুক্তিলাভ এবং চান বৌদ্ধ ধর্মের ধ্যানের মাধ্যমে আকস্মিক মুক্তিলাভের মধ্যবর্তী এক পন্থার খোঁজ করেছেন।


title: র্ন্যিং-মা

text: র্ন্যিং-মা () তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম। তিব্বতীতে "র্ন্যিং" শব্দের অর্থ প্রাচীন। এই সম্প্রদায়কে অনেক সময় "স্ন্গা গ্যুর" () বলা হয়ে থাকে। এই কথাটির অর্থ প্রাচীন অনুবাদ সম্প্রদায়। অষ্টম শতাব্দীতে তিব্বতে তিব্বতী লিপি ও ব্যাকরণের উদ্ভাবনের মধ্য দিয়ে সংস্কৃত থেকে তিব্বতী ভাষায় বিভিন্ন বৌদ্ধ গ্রন্থ অনুবাদের মাধ্যমে এই সম্প্রদায়ের সৃষ্টি হয়।


title: র্ন্যিং-মা

text: তিব্বত সম্রাট স্রোং-ব্ত্সন-স্গাম-পোর রাজত্বে বৌদ্ধ ধর্ম তিব্বতে প্রবেশ করে এবং সম্রাট খ্রি-স্রোং-ল্দে-ব্ত্সানের রাজত্বে দ্রুত প্রসার লাভ করে। ৭৬০ খ্রিষ্টাব্দে খ্রি-স্রোং-ল্দে-ব্ত্সান তিব্বতে বৌদ্ধ ধর্ম প্রতিষ্ঠার উদ্দেশ্যে নালন্দা বিশ্ববিদ্যালয় থেকে শান্তরক্ষিত ও পরে পদ্মসম্ভবকে আমন্ত্রণ জানান। সম্রাট বৌদ্ধ পুথিগুলিকে তিব্বতী ভাষায় অনুবাদের নির্দেশ দিলে এই দুই বৌদ্ধ পন্ডিত ১০৮ জন অনুবাদক ও পদ্মসম্ভবের প্রধান পঁচিশজন শিষ্যের সহায়তায় এই সুবৃহৎ অনুবাদকর্মের তত্ত্বাবধান করেন। পদ্মসম্ভব তন্ত্র এবং শান্তরক্ষিত সূত্র সম্বন্ধীয় গ্রন্থের অনুবাদ করেন। এই দুই পন্ডিত সম-য়ে বৌদ্ধবিহার নির্মাণ করলে এই মঠটি বৌদ্ধ ধর্ম প্রসারে গুরুত্বপূর্ণ ভূমিকা পালন করে।


title: র্ন্যিং-মা

text: খ্রি-স্রোং-ল্দে-ব্ত্সান সম-য়ে বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাসা পরিষদ নামে এক ধর্মীয় বিতর্কসভার আয়োজন করেন। এই বিতর্ক চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে সংগঠিত হয়। বিতর্কের শেষে কমলশীল বিজয়ী ঘোষিত হন। এই ঘটনার পরে খ্রি-স্রোং-ল্দে-ব্ত্সান ভারতীয় বৌদ্ধধর্মকে তিব্বতী বৌদ্ধধর্মের মূল ভিত্তি বলে ঘোষণা করেন।


title: র্ন্যিং-মা

text: তিব্বতবিদ গ্যুসেপ তুচ্চির মতে চান গুরু কিম হো-শাংয়ের দর্শনই হল র্ন্যিং-মা সম্প্রদায়ের অতিযোগ তত্ত্বের ভিত্তি। র্ন্যিং-মা সম্প্রদায়ের নিকটে চান বৌদ্ধধর্ম কিম হো-শাংয়ের শিক্ষা সম-য়ে বৌদ্ধবিহারের বৌদ্ধ ভিক্ষু সাং শির মাধ্যমে, পাও-টাং ঊ-চুর শিক্ষা য়ে-শেস ওয়াংপোর মাধ্যমে ও হেশাং মোহেয়ান মাধ্যমে প্রবেশ করে। কিন্তু তিব্বতবিদ জন রেনল্ডসের মতে তিব্বতীরা কয়েকটি অনুবাদকর্ম ছাড়া চীনা বৌদ্ধধর্মের ওপর প্রায় কোন উৎসাহ দেখায়নি। তিব্বতবিদ সাম ভ্যান স্কাইক এই বিষয়ে জোর দেন যে, চান বৌদ্ধধর্ম সূত্র ও অতিযোগ তন্ত্র দ্বারা প্রভাবিত বলে র্ন্যিং-মা সম্প্রদায়ের ওপর চীনা প্রভাব নেই বললেই চলে।


title: র্ন্যিং-মা

text: অষ্টম হতে একাদশ শতাব্দী পর্যন্ত একমাত্র র্ন্যিং-মারাই তিব্বতের একমাত্র বৌদ্ধ ধর্ম সম্প্রদায় ছিল। তিব্বত সম্রাট গ্লাং-দার-মার রাজত্বকালের পর থেকে প্রায় তিনশত বছর তিব্বতে রাজনৈতিক অস্থিরতা চলাকালীন বৌদ্ধ ধর্মাবলম্বীদের ওপর প্রচন্ড অত্যাচার করা হয়। এর ফলে এই তিনশ বছর তিব্বতে বৌদ্ধরা লুকিয়ে তাঁদের ধর্ম চর্চা করেন। একাদশ শতাব্দীর পর থেকে র্ন্যিং-মা ধর্মসম্প্রদায়ের পুনরায় উদ্ভব ঘটে। কিন্তু এই সময়ে র্ন্যিং-মার সাথে গ্সার মা ধর্মসম্প্রদায়গুলিরও উদ্ভব ঘটায় তিব্বতী বৌদ্ধধর্মে র্ন্যিং-মাদের একাধিপত্যের অবসান ঘটে।


title: র্ন্যিং-মা

text: র্ন্যিং-মা সম্প্রদায় সমগ্র বৌদ্ধ যানগুলিকে নয়টি ভাগে ভাগ করেছেন। মূলতঃ শ্রবকযান, প্রত্যেকবুদ্ধযান ও বোধিসত্ত্বযান নামক তিনটি সূত্রযানের সাথে ক্রিয়াতন্ত্রযান, চর্যাতন্ত্রযান ও যোগতন্ত্রযান নামক তিনটি বহির্তন্ত্রযান এবং মহাযোগ, অনুযোগ ও অতিযোগ নামক তিনটি অন্তর্তন্ত্রযান যোগ করে এই বিভক্তি করা হয়েছে। মঞ্জুশ্রীমিত্র অতিযোগযানকে চিত্তবর্গ, অভ্যন্তরবর্গ এবং উপদেশবর্গ এই তিন ভাগে ভাগ করেন। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অনুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।


title: র্ন্যিং-মা

text: একাদশ শতাব্দীর পরে তিব্বতে গ্সার মা বৌদ্ধ সম্প্রদায়গুলির উদ্ভবের পর এই নতুন সম্প্রদায়গুলি র্ন্যিং-মাদের তান্ত্রিক গ্রন্থগুলিতে ভারতীয় প্রভাবকে দূর করতে চায়। এর ফলে বু-স্তোন-রিন-চেন-গ্রুব তঞ্জুর সম্পাদনার সময় র্ন্যিং-মাদের তান্ত্রিক গ্রন্থগুলিকে অপসারণ করেন। এর প্রতিক্রিয়ায় র্ন্যিং-মারা মহাযোগ, অনুযোগ এবং অতিযোগযানের চিত্তবর্গ ও অভ্যন্তরবর্গ নামক তাঁদের তন্ত্রগুলিকে র্ন্যিং-মা-র্গ্যুদ-'বুম () নামক সংকলন গ্রন্থে সংঘবদ্ধ করেন।


title: র্ন্যিং-মা

text: তিব্বতেরা অন্যান্য বৌদ্ধ ধর্মসম্প্রদায়েরা যেরকম রাজনৈতিক ক্ষমতার অধিকারী হয়েছিল, ঐতিহাসিকভাবে র্ন্যিং-মা ধর্মসম্প্রদায় কখনোই সেই ক্ষমতা লাভ করেনি। সেই কারণে এই সম্প্রদায়ের বৌদ্ধদের তিব্বতের রাজনৈতিক ও প্রশাসনিক যন্ত্র থেকে দূরে সরিয়ে রাখা হয়েছিল। এছাড়া তাঁদের প্রধান লামার কেন্দ্রীয় শাসনের অস্তিত্বও ছিল না। গণচীন যখন তিব্বতকে নিজেদের রাষ্ট্রের অন্তর্ভুক্ত করে, সেই সময় দলাই লামার অনুরোধে এই সম্প্রদায়ের প্রধান লামার পদ সৃষ্টি হয়। কিন্তু এতে তাঁদের প্রসাসনিক অংশগ্রহণ বাড়লেও তাঁদের রাজনৈতিক ভাবে সিদ্ধান্ত নেওয়ার ক্ষমতা খুব একটা বৃদ্ধি পায়নি।


title: এনিমি অ্যাট দ্য গেটস

text: এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে।


title: এনিমি অ্যাট দ্য গেটস

text: সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই "Enemy at the Gates: The Battle for Stalingrad" থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে। এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে।


title: এনিমি অ্যাট দ্য গেটস

text: ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশী ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে।


title: আনন্দময়ী কালীবাড়ি, নিমতলা

text: শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত। নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে।


title: আনন্দময়ী কালীবাড়ি, নিমতলা

text: লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়।


title: আনন্দময়ী কালীবাড়ি, নিমতলা

text: মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান। এখন মেদিনীপুর অঞ্চলের ছয় জন পুরোহিত এই মন্দিরে পূজা করেন।


title: আনন্দময়ী কালীবাড়ি, নিমতলা

text: মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়।


title: আনন্দময়ী কালীবাড়ি, নিমতলা

text: মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি।


title: লেক কালীবাড়ি

text: লেক কালীবাড়ি হল কলকাতার রবীন্দ্র সরোবরের (ঢাকুরিয়া লেক) ধারে সাউদার্ন অ্যাভিনিউ-এ অবস্থিত একটি কালীমন্দির। ১৯৪৯ সালে হরিপদ চক্রবর্তী এই মন্দিরটি প্রতিষ্ঠা করেন। মন্দিরটির পোষাকি নাম শ্রীশ্রী ১০৮ করুণাময়ী কালীমাতা মন্দির। মন্দিরের প্রতিষ্ঠিত কালীমূর্তিটির নাম "করুণাময়ী কালী"। ২০০২ সালে মন্দিরটি সংস্কার শুরু হয়। ২০১৩ সালের মধ্যে মন্দিরটি একটি বিশাল মন্দিরে পরিণত করার পরিকল্পনা নেওয়া হয়েছে।


title: গ্সার-মা

text: গ্সার-মা () বা নবীন অনুবাদক সম্প্রদায় বলতে সেই সমস্ত তিব্বতী বৌদ্ধধর্ম সম্প্রদায়দের বোঝানো হয়, যারা দশম শতাব্দীর পর থেকে সংস্কৃত থেকে তিব্বতী ভাষায় বৌদ্ধ পুঁথি অনুবাদ করেন। তিব্বতী বৌদ্ধধর্মের চারটি প্রধান সম্প্রদায়ের মধ্যে তিনটি সম্প্রদায় গ্সার মার অন্তর্গত। এই সম্প্রদায়গুলি হল-তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম র্ন্যিং-মা সম্প্রদায়কে স্ঙ্গা-গ্যুর () বলা হয়ে থাকে। এই কথাটির অর্থ প্রাচীন অনুবাদ সম্প্রদায়।


title: বরদেশ্বরী কালী মন্দির

text: শ্রী শ্রী বরদেশ্বরী কালীমাতা মন্দির হল বাংলাদেশের রাজধানী ঢাকা শহরের বাসাবো এলাকায় অবস্থিত একটি কালীমন্দির। এটি গঙ্গাসাগর দিঘি পার্শ্বে অবস্থিত এবং এখানে একটি শ্মশান রয়েছে যেখানে দাহকার্য সম্পন্ন হয়।


title: বরদেশ্বরী কালী মন্দির

text: বরদেশ্বরী কালীমাতা মন্দিরটি বাংলাদেশের রাজধানী ঢাকা শহরের বাসাবো থানার পশ্চিম রাজারবাগ এলাকায় অবস্থিত।


title: বরদেশ্বরী কালী মন্দির

text: জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে একটি দিঘি খনন করেন ও সুবেদার ঈশা খাঁকে পরাজিত করার লক্ষ্যে দেবীর বর চেয়ে দিঘিটির পার্শ্বে একটি কালীমন্দির নির্মাণ করেন। এভাবেই এই মন্দিরটির নামকরণ হয় "বরদেশ্বরী কালী মন্দির", যা স্থানীয়ভাবে 'রাজারবাগ কালী মন্দির' হিসেবে পরিচিত।


title: পুঁটেকালী মন্দির

text: পুঁটেকালী মন্দির হল কলকাতার বড়োবাজার অঞ্চলে কালীকৃষ্ণ ঠাকুর স্ট্রিটে তারাসুন্দরী পার্কের পাশে অবস্থিত একটি পুরনো কালীমন্দির। মন্দিরটির প্রতিষ্ঠাতা তান্ত্রিক মানিকচন্দ্র বন্দ্যোপাধ্যায়। মন্দিরটি চারচালা ও তিনটি চূড়াবিশিষ্ট। চূড়াগুলির উপর চক্র, ত্রিশূল ও পতাকার চিহ্ন আছে। মন্দিরটির তলায় একটি পাতালকক্ষ আছে। মন্দিরে প্রতিষ্ঠিত কালীমূর্তিটি ছয় ইঞ্চি লম্বা।


title: পুঁটেকালী মন্দির

text: পুঁটেকালী মন্দিরের নামকরণ নিয়ে দুটি মত প্রচলিত আছে। দীপ্তিময় রায়ের মতে, এই মন্দিরের কালীমূর্তিটির উচ্চতা মাত্র ছয় ইঞ্চি। "পুঁটি" অর্থে ছোটো মেয়ে বোঝায়। এত ছোটো মূর্তি বোঝাতেই তাই "পুঁটিকালী" বা "পুঁটেকালী" নামটির প্রচলন হয়েছিল। অন্যমতে, এই মন্দিরের নামকরণের পিছনে একটি কিংবদন্তি গল্প প্রচলিত আছে। প্রতিষ্ঠাতা মানিকরাম বন্দ্যোপাধ্যায়ের উত্তরপুরুষ তান্ত্রিক খেলারাম বন্দ্যোপাধ্যায় একদিন হোম করছিলেন। এমন সময় নিকটবর্তী গঙ্গার খাদ থেকে একটি পুঁটিমাছ লাফিয়ে হোমকুণ্ডের মধ্যে পড়ে যায়। খেলারাম অর্ধদগ্ধ মাছটিকে তুলে জলে ফেলে দিতেই সেটি আবার জীবন্ত হয়ে হয়ে ওঠে। সেই থেকে দেবীর নাম হয় "পুঁটিকালী"। পরে কথাটি বিকৃত হয়ে হয় "পুঁটেকালী"।


title: পুঁটেকালী মন্দির

text:
জনশ্রুতি অনুসারে, দেববংশীয় ভূস্বামীদের কোনো কর্মচারী কালীর স্বপ্নাদেশ পেয়ে লোকচক্ষুর আড়ালে লুকিয়ে নববৃন্দাবন থেকে কালীমূর্তিটি এনে এই অঞ্চলে একটি গোলপাতার মন্দিরে প্রতিষ্ঠা করেছিলেন। প্রথম পাকা মন্দির স্থাপিত হয়েছিল ১৫৫৮ খ্রিস্টাব্দে। সেই সময় মন্দির-সংলগ্ন অঞ্চলটি ছিল জঙ্গলাকীর্ণ। ডাকাতেরা এখানে নরবলি দিয়ে স্থানীয় একটি ইঁদারায় নরমুণ্ড জমা করত। কোনো কোনো মতে, দেবী মূর্তি এই ইঁদারা থেকেই পাওয়া যায়। মানিকরাম বন্দ্যোপাধ্যায় তা মন্দিরে প্রতিষ্ঠা করেন। মানিকরাম ছিলেন অধুনা হুগলি জেলার অন্তর্গত ভুরসুট রাজ্যের বাসিন্দা। ব্রিটিশ যুগে রাজপথ নির্মাণের জন্য এই মন্দিরটি ভাঙার চেষ্টা করা হলে মন্দির কর্তৃপক্ষ আদালতের কর্তৃপক্ষ হয়ে মন্দিরটি রক্ষা করেছিলেন। ১৯৩০-এর দশকে মন্দিরের সংস্কার করা হয়। সেই সময় এটি বর্তমান রূপ পায়।
মন্দিরে নিত্যপূজা এবং মাঝে মাঝে মানতপূরণের জন্য ছাগবলি হয়। পূজা হয় তন্ত্রমতে। দীপান্বিতা কালীপূজার রাতে প্রতিমার স্বর্ণবেশ হয়। সেই দিন ভৈরবী পূজা হয়ে থাকে। তার পরদিন কুমারী পূজা ও অন্নকূট উৎসব হয়। এছাড়া প্রতি অমাবস্যায় ছাগবলি হয়। স্থানীয় অবাঙালিরা কালীকে নিরামিষ ভোগও নিবেদন করে। কালীমূর্তির পাশে একটি শ্বেতপাথরের শীতলা মূর্তিও আছে।


title: শ্রাবকযান

text: শ্রবকযান (; ; ) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান।


title: শ্রাবকযান

text: শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন।


title: শ্রাবকযান

text: বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন।


title: শ্রাবকযান

text: খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তাঁরা শ্রবকযানের চর্চা করে নিজেদের মুক্তিতে সচেষ্ট। এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন।


title: প্রত্যেকবুদ্ধযান

text: প্রত্যেকবুদ্ধযান (; ; ) ভারতীয় বৌদ্ধধর্মে প্রচলিত তিনটি যানের একটি। প্রত্যেকবুদ্ধযানের অর্থ প্রত্যেকবুদ্ধ বা প্রত্যকেই বুদ্ধ হতে পরার সক্ষ্মতা রাখে - এ ধরনের মতবাদ।


title: প্রত্যেকবুদ্ধযান

text: বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা প্রত্যেকবুদ্ধযান ও বোধিসত্ত্বযানকে পৃথক বলে আখ্যা দিয়েছেন।


title: প্রত্যেকবুদ্ধযান

text: খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। প্রত্যেকবুদ্ধদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।


title: গঙ্গাসাগর দিঘি

text: গঙ্গাসাগর দিঘি বাংলাদেশের রাজধানী ঢাকা শহরে অবস্থিত একটি বিশাল জলাধার এবং একমাত্র দিঘি। এই দিঘিটি ঢাকার সবুজবাগ থানাধীন পশ্চিম রাজারবাগ এলকায় অবস্থিত।


title: গঙ্গাসাগর দিঘি

text: জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে এই দিঘিটি খনন করেন।


title: প্রত্যেকবুদ্ধ

text: প্রত্যেকবুদ্ধ (; ) বা একলা বোধি তিন ধরণের বোধিপ্রাপ্তদের মধ্যে একটি।


title: প্রত্যেকবুদ্ধ

text: বৌদ্ধমতে প্রত্যেকবুদ্ধ নিজে থেকে কোন শিক্ষক বা পথপ্রদর্শকের সাহায্য ছাড়াই বোধিলাভ করে থাকেন। যে বৌদ্ধ যানের মাধ্যমে প্রত্যেকবুদ্ধরা বোধিপ্রাপ্ত হন, সেই যান হল প্রত্যেকবুদ্ধযান। যে সময়কালে বৌদ্ধ শিক্ষা বা ধর্মের কোন অস্তিত্ব থাকে না, সেই সময়কালেও প্রত্যকবুদ্ধদের আবির্ভাব ঘটতে পারে বলে বৌদ্ধদের মধ্যে ধারণা প্রচলিত আছে।


title: প্রত্যেকবুদ্ধ

text: মহাযানপন্থীরা প্রত্যেকবুদ্ধদের আত্মমগ্ন হিসেবে বর্ণনা করে বোধিসত্ত্বের সাথে তুলনায় তাঁদের বিপক্ষে মত দিয়েছেন। থেরবাদ বৌদ্ধধর্মে বলা হয়েছে, বুদ্ধত্বলাভের পরও প্রত্যেকবুদ্ধরা সর্বজ্ঞতা ও সর্বোচ্চ করুণার অভাবে মানুষকে ধর্মের শিক্ষাদান করতে পারেন না।


title: প্রত্যেকবুদ্ধ

text: খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। এই পন্থীদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।


title: প্রত্যেকবুদ্ধ

text:
খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে।
জাতকের গল্পগুলিতে বৌদ্ধ শিক্ষক হিসেবে প্রত্যেকবুদ্ধদের উল্লেখ রয়েছে।


title: করুণাময়ী কালীবাড়ি, টালিগঞ্জ

text: করুণাময়ী কালীবাড়ি, টালিগঞ্জ হল কলকাতার টালিগঞ্জ এলাকায় আদিগঙ্গার তীরে অবস্থিত একটি পুরনো কালীমন্দির। মন্দিরটি টালিগঞ্জের মহানায়ক উত্তমকুমার মেট্রো স্টেশনের কাছে অবস্থিত। মূল কালীমন্দিরের সঙ্গে বারোটি শিবমন্দির, একটি গণেশ মন্দির ও একটি রামকৃষ্ণ মন্দির রয়েছে।


title: করুণাময়ী কালীবাড়ি, টালিগঞ্জ

text: জনশ্রুতি, স্থানীয় সাবর্ণ রায়চৌধুরী পরিবারের জমিদার তথা কালীসাধক নন্দদুলাল রায়চৌধুরীর সাত বছর বয়সী মেয়ে করুণার মৃত্যুর পর তিনি "করুণাময়ী" নামে এই কালীমূর্তিটি প্রতিষ্ঠা করেছিলেন। কালীমূর্তিটি পঞ্চমুন্ডির আসনের উপর প্রতিষ্ঠিত এবং সাত-বছর-বয়সী মেয়ের রূপে পূজিত হয়। জনশ্রুতি অনুযায়ী, কালীর স্বপ্নাদেশ পেয়ে নন্দদুলাল আদিগঙ্গার তীরে সাবর্ণ চৌধুরীদের ঘাটে গিয়ে একটি কালো পাথর পেয়েছিলেন। সেই পাথরেই মূর্তিটি তৈরি হয়। এই মূর্তির বৈশিষ্ট্য হল, কালী ও শিব একই পাথরে নির্মিত বলে উভয়েরই রং কালো। মূর্তিটি সোনার অলংকারে সজ্জিত থাকে।


title: নতুন দিল্লি কালীবাড়ি

text: নতুন দিল্লি কালীবাড়ি হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নতুন দিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে।


title: নতুন দিল্লি কালীবাড়ি

text: ১৯৩০-এর দশকের গোড়ার দিকে দিল্লিতে বাঙালিরা একটি কালীমন্দির স্থাপনের পরিকল্পনা করেন। প্রথমে একটি ছোট মন্দির নির্মিত হয় এবং সেখানে কালীঘাট মন্দিরের কালীমূর্তিটির আদলে নির্মিত একটি পট প্রতিষ্ঠিত হয়। ১৯৩৫ সালে সুভাষচন্দ্র বসুকে সভাপতি করে প্রথম মন্দির কমিটি গঠিত হয়। বিচারপতি স্যার মন্মথনাথ মুখোপাধ্যায় প্রথম মন্দির ভবনটি উদ্বোধন করেছিলেন।


title: নতুন দিল্লি কালীবাড়ি

text: নতুন দিল্লি কালীবাড়ির দুর্গাপূজা দিল্লি শহরের প্রাচীনতম দুর্গাপূজাগুলির একটি। পুরনো কালীবাড়ি ভবনটি বার্ড রোডের (অধুনা বাংলা সাহিব রোড) যেখানে অবস্থিত ছিল, সেখানে ১৯২৫ সালে এই পূজা শুরু হয়। দুর্গাপূজার সময় দিল্লির বাঙালিরা এখানে একত্রিত হন। ১৯৩১ সালে বর্তমান মন্দির প্রাঙ্গনে দুর্গাপূজাটি উঠে আসে।


title: নতুন দিল্লি কালীবাড়ি

text: নতুন দিল্লি কালীবাড়ির দুর্গাপূজায় ঐতিহ্যগত একচালার দুর্গাপ্রতিমা ও তার শোলার সাজ দেখতে পাওয়া যায়। ১৯৩৬ সাল থেকে একই রকম পদ্ধতিতে পূজা হয়ে আসছে। পূজার সময় রবীন্দ্রসংগীত ও আবৃত্তি প্রতিযোগিতা হয়। কলকাতার শিল্পীরা এসে মণ্ডপ তৈরি করেন।


title: খড়্গভীষণ সূত্র

text: খড়্গভীষণ সূত্র বা খগ্গভীষণ সুত্ত একটি প্রাচীন বৌদ্ধ সূত্র। এই সূত্রে একান্তে সাধনার মাধ্যমে বোধিলাভ সম্বন্ধে আলোচনা করা হয়েছে।


title: খড়্গভীষণ সূত্র

text: খড়্গভীষণ সূত্র থেরবাদ বৌদ্ধ ধর্মের পালি ভাষায় রচিত তিপিটকের প্রাচীনতম সূত্রগুলির মধ্যে একটি। সুত্ত পিটকের খুদ্দক নিকায়ের সুত্ত নিপতের প্রথম অধ্যায় উরগবগ্গের তৃতীয় সূত্রটি হল খড়্গভীষণ সূত্র।


title: খড়্গভীষণ সূত্র

text: খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। এই সূত্রে সামাজিক জীবনের অসুবিধা ও যন্ত্রণা এবং একান্ত জীবনযাপনের মাহাত্ম্যের কথা আলোচিত হয়েছে। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিতে গিয়ে বলেছেন যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।


title: অন্তর্তন্ত্রযান

text: অন্তর্তন্ত্রযান তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের শেষ তিনটি যান। এই তিনটি যান হল মহাযোগ, অণুযোগ এবং অতিযোগ।


title: অন্তর্তন্ত্রযান

text: র্ন্যিং মা ধর্মসম্প্রদায়ে সমগ্র বৌদ্ধ যানগুলিকে তিনটি মূলভাগে ভাগ করা হয়। এই তিনটি বিভাগ হল সূত্রযান, বহির্তন্ত্রযান এবং অন্তর্তন্ত্রযান। প্রত্যেকটি মূল বিভাগ আবার তিন ভাগে বিভক্ত। অন্তর্তন্ত্রযানের অন্তর্গত এই তিনটি যান হল মহাযোগ, অণুযোগ এবং অতিযোগ। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অণুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।


title: অন্তর্তন্ত্রযান

text: Dudjom Rinpoche, "The Nyingma School of Tibetan Buddhism: Its Fundamentals and History", Wisdom Publications, second edition, 2002, .


title: সাগর দ্বীপ

text: সাগর দ্বীপ হল বঙ্গোপসাগরের মহাদেশীয় সোপানে অবস্থিত একটি দ্বীপ। এটি কলকাতা থেকে ১০০ কিলোমিটার (৫৪ সামুদ্রিক মাইল) দক্ষিণে অবস্থিত। দ্বীপটি ভারতীয় প্রজাতন্ত্রের অন্তর্গত এবং পশ্চিমবঙ্গ রাজ্যের রাজ্য সরকার কর্তৃক শাসিত। দ্বীপটির আয়তন প্রায় ৩০০ বর্গকিলোমিটার। এই দ্বীপে মোট ৪৩টি গ্রাম আছে। দ্বীপের জনসংখ্যা প্রায় ১৬০,০০০।


title: সাগর দ্বীপ

text: সুন্দরবন জাতীয় উদ্যান-এর দক্ষিণ-পশ্চিম প্রান্তে অবস্থিত এই দ্বীপ দক্ষিণদিকে প্রায় ৮ মাইল চওড়া। এর পশ্চিমে হুগলী নদীর প্রবাহ, পূর্বে বড়তলার খাল, হলদি নদী (পুরাতন রূপনারায়ণ) থেকে হুগলি নদী দেখা দিয়েছে। একদা হিজলীর সঙ্গে এই ভূখণ্ডের অবিচ্ছিন্ন সংযোগ ছিল, পরবর্তীকালে এটি বিচ্ছিন্ন হয়েছে। উত্তরদিকের দুটি দ্বীপ – ঘোড়ামারা ও লোহাচূড়া পরবর্তীকালে উঠেছে, এর দক্ষিণ-পশ্চিম কোণে সাগর লাইটহাউসটি ১৮০৮ খ্রিস্টাব্দে তৈরি।


title: সাগর দ্বীপ

text: বিখ্যাত হিন্দু তীর্থস্থান গঙ্গাসাগর সাগর দ্বীপে অবস্থিত। প্রতি বছর জানুয়ারি মাসের মাঝামাঝি নাগাদ মকর সংক্রান্তি উপলক্ষে এখানে বিরাট মেলা হয়। এই সময় বহু তীর্থযাত্রী এখানে হুগলি নদীর মোহনায় তিনদিন ধরে স্নান করেন এবং স্থানীয় কপিল মুনি মন্দিরে পূজা দেন।


title: সাগর দ্বীপ

text:
সাগর দ্বীপে কলকাতা বন্দর কর্তৃপক্ষের একটি পাইলট স্টেশন ও একটি বাতিঘর আছে।
সাগরদ্বীপের অধিকাংশ জনগোষ্ঠী উৎকল জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন। উক্ত অঞ্চলের সংস্কৃতি বঙ্গ এবং উৎকল সংস্কৃতির মিশ্রণ।


title: সাগর দ্বীপ

text: গঙ্গাসাগর মেলা দ্বিতীয় বৃহত্তম হিন্দু মেলা (কুম্ভমেলার পরে)। সাগর দ্বীপের দক্ষিণে হুগলি নদী বঙ্গোপসাগরে পতিত হচ্ছে। এই স্থানটি হিন্দুদের কাছে পবিত্র তীর্থ। তাই প্রতিবছর মকর সংক্রান্তির দিন এখানে বহু লোক তীর্থস্নান করতে আসেন; তবে বিহার-উত্তরপ্রদেশ থেকে আগত অবাঙালি পুণ্যার্থীদের ভিড়ই হয় সর্বাধিক।


title: সাগর দ্বীপ

text: কিংবদন্তি আছে, এখানে সাংখ্যদর্শনের আদি-প্রবক্তা কপিলমুনির আশ্রম ছিল। একদা কপিলমুনির ক্রোধাগ্নিতে সগর রাজার ষাট হাজার পুত্র ভস্মীভূত হন এবং তাঁদের আত্মা নরকে নিক্ষিপ্ত হয়। সগরের পৌত্র ভগীরথ স্বর্গ থেকে গঙ্গাকে নিয়ে এসে সগরপুত্রদের ভস্মাবশেষ ধুয়ে ফেলেন এবং তাঁদের আত্মাকে মুক্ত করে দেন (রামায়ণ, বালকাণ্ড, ৪৩ অধ্যায়)। মহাভারতের বনপর্বে তীর্থযাত্রা অংশে গঙ্গাসাগর তীর্থের কথা বলা হয়েছে। পালবংশের রাজা দেবপালের একটি লিপিতে তাঁর গঙ্গাসাগর-সঙ্গমে ধর্মানুষ্ঠান করার কথা বলা হয়েছে।


title: সাগর দ্বীপ

text: এখানকার মন্দিরতলা, ধবলাট, মনসাদ্বীপ, হরিণবাড়ি, সুমতিনগর, মহিষমারি প্রভৃতি অঞ্চল থেকে ভূগর্ভস্থ পাকাবাড়ি, দেবালয়, পাতকুয়ো, চৌবাচ্চা, চাতাল, নৌকা মুদ্রা-অলঙ্কারা বিষ্ণুমূর্তি, জৈনমূর্তি প্রভৃতি প্রাক্-মুসলমান যুগের নিদর্শন পাওয়া গেছে। প্রত্নতাত্ত্বিক উৎখনন না হলেও এখানে রাজা প্রতাপাদিত্যের রাজকীয় দুর্ধর্ষ নৌবহরের ঘাঁটি ছিল বলে অনুমান করা হয়।


title: সাগর দ্বীপ

text: ইংরেজ উইলসন সাহেব তাঁর হিন্দুধর্মবিষয়ক গ্রন্থে (১৮৬২ খ্রিস্টাব্দ) লিখেছিলেন যে, গঙ্গাসাগরে একটি মন্দির ছিল এবং তার মধ্যে কপিলমুনির বিরাট একটি প্রস্তরমূর্তি বসানো ছিল। তার সামনে একটি বড় গাছতলায় রাম ও হনুমানের মূর্তি ছিল; পিছনে ছিল সীতাকুণ্ড। যদিও এখনকার কপিলমূর্তি ও মন্দিরের সাথে উইলসন-বর্ণিত মন্দির-মূর্তির কোন সম্পর্ক পাওয়া যায় না।


title: সাগর দ্বীপ

text: ২০১৫ সালের হিসেব অনুযায়ী, ১৮,০০০,০০০ লোক গঙ্গাসাগর মেলায় তীর্থস্নান করেছিলেন। বছরের অন্যান্য সময় গড়ে ১০,০০,০০০ মানুষ গঙ্গাসাগরে আসেন। ২০১৪ সালে প্রায় ১২ লক্ষ মানুষ গঙ্গাসাগরে তীর্থ করতে এসেছিলেন।


title: সাগর দ্বীপ

text: পশ্চিমবঙ্গ সরকার এবং কেন্দ্রীয় জাহাজ পরিবহন মন্ত্রক সাগর দ্বীপকে পশ্চিমবঙ্গের মূল ভূখণ্ডের সঙ্গে স্থলপথে যুক্ত করার জন্য প্রায় ১০০০ কোটি টাকা ব্যয়ে একটি ৩.৩ কিলোমিটার দীর্ঘ সেতু নির্মাণের পরিকল্পনা গ্রহণ করেছে। এছাড়া সাগর দ্বীপের কাছে একটি গভীর সমুদ্র বন্দরও স্থাপনের পরিকল্পনা করা হয়েছে যেটি পি.পি.পি মডেলে কেন্দ্র, রাজ্য এবং বেসরকারি মালিকানাধীন হবে। যার আনুমানিক খরচ ধরা হয়ছে ১২০০০ কোটি টাকা।পশ্চিমবঙ্গের মুখ্যমন্ত্রী যার নাম রেখেছেন ভোর সাগর বন্দর। এছাড়া ১৫ কোটি টাকা ব্যয়ে পর্যটন কেন্দ্র উন্নয়নের কাজ চলছে।


title: বকশীগঞ্জ উপজেলা

text: বকশীগঞ্জ উপজেলা বাংলাদেশের জামালপুর জেলার একটি প্রশাসনিক এলাকা।


title: বকশীগঞ্জ উপজেলা

text: জামালপুর জেলা সদর থেকে ৪৫ কিলোমিটার অদূরে ও স‌োজা উত্তর প্রান্ত‌ে, জেলা ও দ‌েশের শেষ সীমান্তে, নয়নাভ‌িরাম গাছ-গাছালী ও চ‌ির সবুজ ঘন বন‌ের গা ঘ‌েঁষে গারো পাহাড়ের পাদদেশে বকশীগঞ্জ অবস্থ‌িত । উত্তর‌ে ভারতের মেঘালয় রাজ্য (রাস্তা দ্বারা সংযুক্ত) ও গার‌ো পাহাড়, পূর্বে শেরপুর জেলার শ্রীবরদী উপজেলা, দক্ষিনে জামালপুর জেলার ইসলামপুর উপজেলা, পশ্চিমে জামালপুর জেলার দেওয়ানগঞ্জ উপজেলা। ২৫.০৬ ডিগ্রী থেকে ২৫.১৮ ডিগ্রী উত্তর অক্ষাংশে এবং ৮৯.৪৭ ডিগ্রী থেকে ৮৯.৫৭ ডিগ্রী পূর্ব দ্রাঘিমাংশে ২৩৮.২৯ বর্গ কিলো মিটার জুড়ে বকশীগঞ্জ উপজেলা অবস্থিত।এছাড়া এই উপজেলায় রয়েছে গ্রাম ৩০৫ ট‌ি, মেীজা ১৭৫ট‌ি, আদর্শ গ্রাম ০৮ট‌ি, ডাকবাংল‌ো ০২টি, ফায়ার স্ট‌েশন ০১ট‌ি, আশ্রয়ন প্রকল্প ০৪ট‌ি, হাট-বাজার ১৪ট‌ি, ব্যাংক ১০ট‌ি, এন জ‌ি ও ১৬ট‌ি, সাংস্কৃত‌িক ক্লাব ৩৫ট‌ি, মহ‌িলা সংগঠন ০৫ট‌ি, খ‌েলার মাঠ ২২ট‌ি, উপজ‌েলা সদর হাসপাতাল ০১ট‌ি, ইসলাম‌িক ফাউন্ড‌েশন হাসপাতাল ০১ট‌ি, উপজ‌েলা মাতৃসদন ক‌েন্দ্র ০১ট‌ি, ইউন‌িয়ন পর‌িবার কল্যান ক‌েন্দ্র ০৭ট‌ি, কম‌িউনিট‌ি ক্ল‌িনিক ২৭ট‌ি, উপজ‌েলা প্রান‌ি সম্পদ হাসপাতাল ০১ট‌ি, কৃত্র‌িম প্রজনন ক‌েন্দ্র ০১ট‌ি, উপজ‌েলা ভূম‌ি অফ‌িস ০১ট‌ি, ইউনিয়ন ভূম‌ি অফ‌িস ০৭ট‌ি ইত্যাদি ।


title: বকশীগঞ্জ উপজেলা

text: বকশীগঞ্জ একটি প্রাচীন ও ঐতিহাসিক জনপদের নাম । ১৯৮২ সালের ৩০ এপ্রিল সাতটি ইউনিয়ন নিয়ে "বকশীগঞ্জ থানা" গঠন করা হয়। ১৯৮৩ সালের ১৪ সেপ্টেন্বর বকশীগঞ্জ থানাকে “বকশীগঞ্জ উপজেলা” হ‌িস‌েবে উন্নীত করা হয়েছে। ০৫ ফেব্রুয়ারি ২০১৩ সালে ২০.৮০ বর্গ কিলো মিটার নিয়ে "বকশীগঞ্জ পৌরসভা" গঠন করা হয়েছে।


title: বকশীগঞ্জ উপজেলা

text: ১৯৭১ সালের মহান মুক্তিযুদ্ধে ১১ নম্বর সেক্টরের প্রাণকেন্দ্র ছিল বকশীগঞ্জ । ১৯৭১ সালে মুক্তিযুদ্ধের সময় মুক্তিযোদ্ধারা ভারত সীমান্ত অতিক্রম করে বকশীগঞ্জের ভিতর দিয়ে বহুবার কামালপুর ঘাঁটি আক্রমণ করে । ৩১ জুলাই ১১ নং সেক্টরের ১ম ইস্টবেঙ্গল রেজিমেন্ট ব্যাটালিয়ন কমান্ডিং অফিসার মেজর মইনুল হোসেন চৌধুরীর নেতৃত্বে মুক্তিযোদ্ধারা কামালপুর আক্রমণ করে । এ যুদ্ধে পাকবাহিনীর ব্যাপক ক্ষতি হয়। যুদ্ধের সময় ক্যাপ্টেন সালাহউদ্দিন মমতাজ, আহাদুজ্জামান, আবুল কালাম আজাদসহ ৩৫ জন মুক্তিযোদ্ধা শহীদ হন । ১৪ নভেম্বর গোলার আঘাতে কর্নেল আবু তাহের গুরুতরভাবে আহত হন । ৪ ডিসেম্বর বকশীগঞ্জ উপজেলা শত্রমুক্ত হয় ।


title: বকশীগঞ্জ উপজেলা

text: বকশীগঞ্জ একটি প্রাচীন ও ঐতিহাসিক জনপদের নাম । তবে বকশীগঞ্জ নামকরণ নিয়ে রয়েছে নানান মতভেদ। তবে বকশীগঞ্জ আদি নাম রাজেন্দ্রগঞ্জ । এখনো দলিলপত্রে রাজেন্দ্রগঞ্জ মৌজা । বকশীগঞ্জ নামকরণ নিয়ে স্মরনিকার নামে একটি জার্নালে ৪৪-৪৫ পৃষ্ঠায় প্রকাশিত এক প্রবন্ধে অধ্যাপক আফসার আলীর লেখায় উল্লেখ করা হয়েছে । কেউ কেউ বলেন শত বছর আগে এখানে “বকশী” নামে এক মুসলিম ফকির ছিলেন । তাকে কেন্দ্র করে একটি খনকা বা আস্তানা গড়ে উঠে । এই আস্তানাকে থেকে হয়ে উঠে একটি হাট । সেই ব্যক্তির নাম অনুসারে নাম হয় বকশীর হাট। কালের বিবর্তনে বকশীর হাট থেকে বর্তমানে “বকশীগঞ্জ” নামে রূপান্তরিত হয়েছে ।


title: বকশীগঞ্জ উপজেলা

text: ম‌োট জনসংখ্যা ২,১৮,৯৩০ জন । পুরুষ ৫১.০৭% ; মহ‌িলা ৪৮.৯৩% ; মুসল‌িম ৯৮.২১% ; হ‌িন্দু ১.৩৯% ; খ্র‌িস্টান ০.১৯% ; ব‌েীদ্ধ ০.১১% ও অন্যান্য ০.১০% । এই উপজ‌েলায় গার‌ো সহ অন্যান্য উপজাত‌ি জনগ‌োষ্ঠীর বসবাস রয়‌েছে ।


title: বকশীগঞ্জ উপজেলা

text: বকশীগঞ্জের জলবায়ু উষ্ণ, আর্দ্র ও নাতিশীতোষ্ণ এবং স্বাস্থ্য সম্মত ও কৃষ‌ি উপয‌োগী ।


title: বকশীগঞ্জ উপজেলা

text: বকশীগঞ্জ উপজেলার অর্থনীতি অনেকটাই কৃষি প্রধান । তবে ব্যবসা ও মানবসম্পদ এই এলাকার অর্থনীতির অন্যতম প্রধান ভিত্তি । প্রধান কৃষি ফসলের মধ্যে - ধান, পাট, গম, তুলা, সরিষা, আখ, মিষ্টি আলু, চ‌িনা বাদাম, ছোলা, মসুর ডাল, হলুদ, পেঁয়াজ, মর‌িচ, ও ব‌িভিন্ন রকমারি শাক-সবজি ইত্যাদি চাষ হয় । বিলুপ্ত বা বিলুপ্তপ্রায় ফসলাদি - ভুট্টা, তিল, তিসি, কাউন, চীনা ইত্যাদ‌িও চাষ হয় । প্রধান ফল-ফলাদি - আম, জাম, কলা, পেঁপে,কাঁঠাল, তরমুজ, প‌েয়ারা, নারক‌েল, আনারস ইত্যাদ‌ি । এ উপজেলায় অনেক মৎস্য, গবাদিপশু ও হাঁস-মুরগির খামার রয়েছে । আর‌ো আছে - কুটিরশিল্প , স্বর্ণশিল্প, তাঁতশিল্প, বাঁশ ও বেতশিল্প, কাচ বালি শিল্প, চিনা মাট‌ি ও নুড়‌ি পাথর শ‌িল্প, নকশীকাঁথা শিল্প, জামদানি শিল্প ইত্যাদ‌ি বিশ‌েষভাব‌ে উল্লেখ যোগ্য । এখানে একটি পাটকল রয়েছে ।


title: বকশীগঞ্জ উপজেলা

text: প্রধান রপ্তানিদ্রব্য - ধান, পাট, সরিষা, তুলা, পিঁয়াজ, হলুদ, শাকসবজি ইত্যাদি ।


title: বকশীগঞ্জ উপজেলা

text: জনগোষ্ঠীর আয়ের প্রধান উৎস - কৃষি ৫৬.৯১%, অকৃষি শ্রমিক ৩.০১%, শিল্প ০.৯৩%, ব্যবসা ১৫.৩৬%, পরিবহণ ও যোগাযোগ ৩.৫৭%, চাকরি ৭.৮৯%, নির্মাণ ২.২২%, ধর্মীয় সেবা ০.৪৩%, রেন্ট অ্যান্ড রেমিটেন্স ১.৪৩% এবং অন্যান্য ৭.৯৮% ।


title: বকশীগঞ্জ উপজেলা

text: প্রাকৃত‌িক সম্পদ


title: বকশীগঞ্জ উপজেলা

text: প্রাকৃত‌িক সম্পদ‌ের মধ্য‌ে - চীনা মাট‌ি, সাদা মাট‌ি/কাচ বালি , পাথর ও নুড়ি পাথর ইত্যাদি উল্লখয‌োগ্য ।


title: বকশীগঞ্জ উপজেলা

text: পানীয়জলের উৎস - নলকূপ ৮৬.৯৯%, ট্যাপ ১১.৩১%, পুকুর ০.৩% এবং অন্যান্য ১.৪% ।


title: বকশীগঞ্জ উপজেলা

text: এই উপজেলায় ৪৯টি সরকারী ও ৪৯ ট‌ি ব‌েসরকার‌ি এবং ৫ ট‌ি কম‌িউন‌িটি প্রাথমিক বিদ্যালয় রয়েছে । সরকার‌ি কল‌েজ রয়েছে ১টি ও ব‌েসরকার‌ি কল‌েজ রয়েছে ৮ ট‌ি । মাধ্যম‌িক ব‌িদ্যালয় রয়‌েছে ২৬ ট‌ি ও ন‌িম্ন মাধ্যম‌িক ব‌িদ্যালয় রয়‌েছে ৬ ট‌ি । মাদরাসা রয়েছে ১৮ টি । এ ছাড়াও ২ ট‌ি ট‌েক্সটাইল ভোক‌েশনাল ইনস্ট‌িটিউট রয়‌েছে যার একট‌ি সরকার‌ি ।


title: বকশীগঞ্জ উপজেলা

text: মুক্ত‌িযোদ্ধা-


title: বকশীগঞ্জ উপজেলা

text: রাজনীত‌িবিদ -উর্মি বাংলা প্রতিদিন, দৈনিক গনজয়


title: বকশীগঞ্জ উপজেলা

text: খেলাধুলার মধ্যে উল্লেখযোগ্য হল‌ো ক্রিক‌েট, ফুটবল, ব‌েডম‌িন্টন ইত্যাদ‌ি । এছাড়াও বিভিন্ন ধরনের গ্রামীণ খেলাধুলা য‌েমন-হাডুডু, বউচোরী, দাড়িয়াবান্দা, গোল্লাছোট, সাঁতার, ডাংগুলী,ও ঘুড়ি ওড়ানো ইত্যাদ‌ি । বিভিন্ন সময়ে বিভিন্ন দিবসে স্থানীয় শিল্পিদের পরিবেশনায় বিভিন্ন ধরনের সাংস্কৃতিক অনুষ্ঠান হয়ে থাকে।এছাড়া অনেক এলাকায় বিভিন্ন ধরনের গ্রামীন মেলার আয়েজন করা হয় যা অনেক বিনোদনপূর্ণ হয়ে থাকে।বকশীগঞ্জ উপজেলার উপর দিয়ে প্রবাহিত নদ-নদী : ব্রহ্মপুত্র নদ, দশানী ও জিনজিরাম নদী প্রবাহমান।


title: মহাযোগ

text: মহাযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের প্রথম যান।


title: মহাযোগ

text: মহাযোগযান মূলতঃ সাধনা বা স্গ্রুব-স্দে () এবং তন্ত্র বা র্গ্যুদ স্দে () এই দুই ভাগে বিভক্ত। সাধনা বিভাগটি ব্লা-মা-দ্গোংস-পা-দুস-পা () এবং ব্দে-গ্শেগ্স-দুস-পা () এই দুই ভাগে বিভক্ত। অপরদিকে তন্ত্র বিভাগটি র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ ) এবং অষ্টাদশ তন্ত্র বা ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ () এই দুই ভাগে বিভক্ত।


title: মহাযোগ

text: র্গ্যুদ-স্দে বা তন্ত্র বিভাগের অষ্টাদশ মহান তন্ত্র বা "ব্শাদ-পা-দাং-চা-ম্থুন-গ্যি-র্গ্যুদ-স্দে-ব্চো-ব্র্গ্যাদ" () মহাযোগযানের প্রধান তত্ত্ব। এই আঠারোটি তন্ত্রকে পাঁচটি মূল তন্ত্র বা "র্ত্সা-বা-স্কু-গ্সুং-থুগ্স-য়োন-তান-ফ্রিন-লাস-ক্যি-র্গ্যুদ-চেন-পো-ল্ঙ্গা" (), পাঁচটি ব্যবহারিক তন্ত্র বা স্গ্রুব-পা-লাগ-লেন-দু-ব্স্তান-পা-রোল-পা-র্গ্যুদ-চেন-পো-ল্ঙ্গা (), পাঁচটি ক্রিয়াতন্ত্র বা স্প্যোদ-পা'ই-য়ান-লাগ-তু-'গ্রো-বা'ই-র্গ্যুদ-চেন-পো-ল্ঙ্গা () এবং দুইটি অতিরিক্ত তন্ত্র বা মা-ত্শাং-খা-ব্স্কোং-বা'ই-র্গ্যুদ-চেন-পো-গ্ন্যিস () - এই ভাবে ভাগ করা হয়। গুহ্যগর্ভতন্ত্রের স্থান এই সতেরোটি তন্ত্রের পূর্বে এবং এই তন্ত্র বাকি তন্ত্রগুলির মধ্যে সংযোগ স্থাপন করে। আঠারোটি তন্ত্রের তালিকাটি নিম্নরূপ-র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।


title: ধলাকোমর শ্যামা

text: ধলাকোমর শ্যামা (বৈজ্ঞানিক নাম: "Copsychus malabaricus") বা শামা Muscicapidae (মাসসিকাপিডি) গোত্র বা পরিবারের অন্তর্গত "Copsychus" (কপ্সিকাস) গণের অন্তর্ভুক্ত এক প্রজাতির গানের পাখি। পূর্বে এদেরকে দামাজাতীয় পাখিদের গোত্র টুর্ডিডি-এর অন্তর্ভুক্ত বলে মনে করা হত। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাকোমর শ্যামার বৈজ্ঞানিক নামের অর্থ "মালাবারের কালো পাখি" (গ্রিক: "kopsukhos" = কালো পাখি/দামা; লাতিন: "malabaricus" = মালাবার, ভারত)। সারা পৃথিবীতে এক বিশাল এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।


title: ধলাকোমর শ্যামা

text: ধলাকোমর শ্যামার আদি আবাস দক্ষিণ এশিয়া ও দক্ষিণ-পূর্ব এশিয়ায়। এছাড়া ১৯৩১ ও ১৯৪০ সালে হাওয়াই দ্বীপপুঞ্জের দুইটি দ্বীপে এদের অবমুক্ত করা হয়। পোষা পাখি হিসেবে এদের বেশ ভাল জনপ্রিয়তা থাকায় বহু দেশে এদেরকে পোষা হয়। এসব দেশে খাচা থেকে পালিয়ে যাওয়া পাখিরা ক্রমে বংশবৃদ্ধির মাধ্যমে নিজেদেরকে প্রতিষ্ঠিত করে ফেলেছে। তাইওয়ানে এভাবে অবমুক্ত শ্যামা পাখি স্থানীয় কীটপতঙ্গ খেয়ে এবং স্থানীয় পাখি প্রজাতিকে আক্রমণ করার মাধ্যমে অধিক্রমী প্রজাতি হিসেবে পরিগণিত হচ্ছে।


title: ধলাকোমর শ্যামা

text: এশিয়ায় ঘন ঝোপঝাড় ও বাঁশবনে এদের বেশি দেখা যায়। হাওয়াইয়ের বিভিন্ন উপত্যকায় এদের সবচেয়ে বেশি দেখা যায় এবং ছোট ঝোপ বা মিশ্র প্রশস্তপর্ণী বনে এরা বাসা বানায়।


title: কার্বন ফাইবার

text: কার্বন ফাইবার বা গ্রাফাইট ফাইবার বা কার্বন গ্রাফাইট হল কার্বন অণুর ৫ থেকে ১০ মাইক্রোমিটার ব্যাসের সূক্ষ্ম তন্তু। ফাইবারে কার্বন অণুগুলো স্ফটিক আকারে প্রায় সমান্তরাল ও লম্বভাবে ভাবে বিন্যাসিত থাকে। কার্বন স্ফটিক গুলো লম্বালম্বিভাবে বিন্যস্ত থাকায় ওজনের অনুপাতে ফাইবারগুলো বেশ শক্তিশালী হয়। কার্বন ফাইবারের একটি আঁশ বা সুতা বানাতে কয়েক হাজার তন্তু একসারিতে পাকিয়ে বা জোড়া দিয়ে বোনার উপযোগী সুতা বানানো যায়।


title: কার্বন ফাইবার

text: কার্বন ফাইবারের কয়েকটি বিশেষ ধর্ম যেমন শক্তিশালী, হালকা, উচ্চ তাপ ও চাপ সহ্যক্ষমতা, প্রসারনশীলতা ও অন্যান্য রাসায়নিক পদার্থের সাথে বিক্রিয়া না করার কারণে এই ফাইবার এরোস্পেস, গাড়ি নির্মাণ শিল্প, বাস্তুবিদ্যা, মিলিটারি যন্ত্রপাতি শিল্প এবং স্পোর্টস শিল্পে এর যথেষ্ট জনপ্রিয়তা রয়েছে।


title: কার্বন ফাইবার

text: সাধারণত একটি যৌগিক বা কমপোজিট পদার্থ তৈরী করার জন্য কার্বন ফাইবারের সাথে অন্যান্য পদার্থের সংমিশ্রণ ঘটানো হয়। সাধারণত আরও শক্ত ও শক্তিশালী কম্পোজিট পদার্থ তৈরীর জন্য একে প্লাস্টিক রেজনের সাথে একত্রিত করা হয়। এই নতুন ধরনের যৌগিক পদার্থকে বলা হয় কার্বন ফাইবার রিইনফোর্সড ম্যাটেরিয়াল (একে কার্বন ফাইবারও বলা হয়ে থাকে)। এই রিইনফোর্সড ম্যাটেরিয়াল অনেক বেশি শক্তিশালী হয়ে থাকে। ভর ও শক্তির অনুপাতে এই পদার্থ ইস্পাতের তুলনায় তিন গুন শক্তিশালী।


title: কার্বন ফাইবার

text: ২০০৯ সালে স্বরা বিশ্বে কার্বন ফাইবারের চাহিদা ছিল প্রায় ১০.৮ বিলিয়ন মার্কিন ডলারের। এর পরের বছর এর চাহিদা ৮-১০ শতাংশ কমে গেলেও ২০১২ সালে এর চাহিদা ছিল প্রায় ১৩.২ বিলিয়ন এবং ধারণা করা হচ্ছে যে ২০১৫ সাল নাগাদ এর চাহিদার প্রবৃদ্ধি হবে প্রায় ৭% এবং মোট চাহিদা প্রায় ১৮ বিলিয়ন মার্কিন ডলার ছাড়িয়ে যাবে। মূলত বিমান, বায়ূকল ও গাড়ি নির্মাতা প্রতিষ্ঠানগুলোই হল কার্বন ফাইবারের অন্যতম গ্রাহক।


title: টাঙ্গন নদী

text: টাংগন নদী বাংলাদেশ-ভারতের একটি আন্তঃসীমান্ত নদী। এটি পশ্চিমবঙ্গ থেকে বাংলাদেশের মধ্য দিয়ে প্রবাহিত একটি নদী। এটি পুনর্ভবা নদীর একটি উপনদী। বাংলাদেশ পানি উন্নয়ন বোর্ড বা "পাউবো" কর্তৃক টাংগন নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৮।


title: টাঙ্গন নদী

text: ভারতের পশ্চিমবঙ্গের জলপাইগুড়ি থেকে উৎপন্ন হয়ে এটি বাংলাদেশের পঞ্চগড় জেলার পশ্চিম সীমান্ত দিয়ে বাংলাদেশে প্রবেশ করেছে। এটি পঞ্চগড়, ঠাকুরগাঁওয়ের পীরগঞ্জ, রুহিয়া, এবং বোচাগঞ্জ, এবং দিনাজপুর জেলার বিরল উপজেলা দিয়ে পুনরায় পশ্চিমবঙ্গের দিকে চলে যায়। এই নদী পুনরায় গোমস্তাপুর উপজেলার বাঙ্গাবাড়ী ইউনিয়নের ভেতর দিয়ে বাংলাদেশে প্রবেশ করে এবং পুনর্ভবা নদীর সাথে মিলিত হয়। শীতকালে এই নদীর পানি কমে গেলেও বর্ষাকালে নৌ যোগাযোগের উপযুক্ত হয়। ঠাকুরগাঁও শহর টাংগন নদীর তীরে অবস্থিত।


title: টাঙ্গন নদী

text: ১৯৮৯ সালে পঞ্চগড় জেলার বোদা উপজেলার দশ কিলোমিটার পশ্চিমে টাংগন নদীতে একটি ব্যারেজ নির্মিত হয়। এর মাধ্যমে পঞ্চগড় ও ঠাকুরগাও জেলার বিভিন্ন থানার প্রায় ৫,০০০ হেক্টর জমিতে সেচের ব্যাবস্থা করা সম্ভব হয়েছে।


title: অভ্যন্তরবর্গ

text: উপদেশবর্গ () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।


title: অভ্যন্তরবর্গ

text: প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। প্রহেবজ্রর তিনটি বাণী বা "ত্শিগ-গ্সুম-গ্নাদ-ব্র্দেগের" () দ্বিতীয় বাণী "থাগ-গ্চিগ-থোগ-দুগ-চাদের" () সঙ্গে সম্পর্কিত। এই তত্ত্বের মাধ্যমে সাধক তাঁর প্রাকৃতিক অবস্থা থেকে সন্দেহ অপসারণের শিক্ষালাভ করেন।


title: অভ্যন্তরবর্গ

text: যদিও তুলকু থোন্ডুপ ও হ্যারল্ড ট্যালবটের মতে অভ্যন্তরবর্গ তত্ত্বের মোট পুঁথির সংখ্যা মাত্র সাত তবুও এলিও গুয়ারিসকো ও ইংরিড ম্যাকলিয়ড ভিন্ন মত পোষণ করেন। গুয়ারিসকো ও ম্যাকলিয়ডের প্রদত্ত অভ্যন্তরবর্গ তত্ত্বের পুঁথিগুলির তালিকা নিম্নরূপ -


title: দেশি চাঁদিঠোঁট

text: দেশি চাঁদিঠোঁট (বৈজ্ঞানিক নাম:"Lonchura malabarica") "Lonchura" (লঙ্কুরা) গণের অন্তর্ভুক্ত এক প্রজাতির ছোট আকারের পাখি। এরা বসবাসের জন্য নিরাপদ জায়গা পছন্দ করে। ভারতীয় উপমহাদেশ, মধ্য প্রাচ্যের এদের দেখতে পাওয়া যায়। প্রকৃতিগতভাবে এরা মুনিয়ার সমগোত্রীয়।


title: হেনরিক মুলার

text: হেনরিক মুলার (জন্ম: ২৮ এপ্রিল ১৯০০; মৃত্যু অজানা, কিন্তু প্রামাণিক তথ্য এটিকে মে ১৯৪৫ নির্দেশ করে) ছিলেন ভাইমার প্রজাতন্ত্র ও নাৎসি জার্মানি উভয় দেশের অধীন একজন জার্মান পুলিশ কর্মকর্তা। তিনি নাৎসি জার্মানির রাজনৈতিক সিক্রেট স্টেট পুলিশ গেস্টাপোর প্রধান হিসেবে নিয়োগ পেয়েছিলেন এবং হলোকস্ট পরিকল্পনা ও হত্যাকান্ডে জড়িত ছিলেন। এসএস বাহিনীতে অন্য একজন হেনরিক মুলার থাকার কারণে তিনি গেস্টাপো মুলার হিসেবে পরিচিত ছিলেন। তাকে সর্বশেষ ১লা মে ১৯৪৫ সালে বার্লিনের ফিউরে বাংকারে দেখা গিয়েছিল এবং নাৎসি শাসনামলের সবচেয়ে সিনিয়র ব্যক্তিত্ব যিনি গ্রেফতার হননি বা মৃত্যু নিশ্চিত করা যায়নি।


title: হেনরিক মুলার

text: মুলার কর্মজীবী পিতামাতার ঘরে বায়ার্ন-এর মিউনিখে জন্মগ্রহন করেন। প্রথম বিশ্বযুদ্ধের শেষ বর্ষে আর্টিলারি স্পটিং উইনিটের পাইলট হিসেবে কাজ করার পর তিনি ১৯১৯ সালে বায়ার্ন পুলিশে যোগদান করেন। আর্টিলারি স্পটিং উইনিটে থাকার সময় কয়েকবার তাকে সম্মানে অলঙ্কৃত করা হয় (আয়রন ক্রস ফার্স্ট ও সেকেন্ড ক্লাস, বায়ার্ন মিলিটারি ক্রস সেকেন্ড ক্লাস উইথ সোর্ড ও বায়ার্ন পুলিশ ব্যাজ)। তখনকার জার্মানির এন্টি-কমিউনিস্ট প্যারামিলিটারি দল ফ্রি ক্রপস-এর সদস্য না হয়েও তিনি যুদ্ধ পরবর্তী বছরগুলোতে কমিউনিস্ট উত্থান দমনে জড়িত ছিলেন। বাভারিয়ান সোভিয়েত প্রজাতন্ত্রের সময় মিউনিখে বিদ্রোহী রেড আর্মি কর্তৃক বন্দীদের উপর গুলিবর্ষণ প্রত্যক্ষ করার পর তার কমিউনিজমের প্রতি সাড়াজীবনের জন্য ঘৃণার জন্ম হয়। ভাইমার প্রজাতন্ত্রের বছরগুলোতে তিনি তিনি ছিলেন মিউনিখ রাজনৈতিক পুলিশ ডিপার্টমেন্টের প্রধান এবং এসময় তার সাথে অনেক নাৎসি সদস্যের পরিচয় ঘটে; তাদের মধ্যে উল্লেখযোগ্য হলেন হেনরিক হিমলার ও রেইনহার্ড হেডরিক। যদিও ভাইমার আমলে তাকে সাধারনত বিভিন্ন সময় বাভারিয়ান পিপল’স পার্টি সাপোর্ট করতে দেখা গিয়েছে।


title: অনুযোগ

text: অণুযোগ তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের দ্বিতীয় যান।


title: অনুযোগ

text: অণুযোগ র্ন্যিং মার নয়টি যানের দ্বিতীয় অন্তর্তন্ত্রযান। এই তত্ত্ব তন্ত্রের অন্তিম পর্যায়কে নির্দেশ করে। তিব্বতে অণুযোগযানের প্রচলন করেন পদ্মসম্ভবের প্রধান পঁচিশজন শিষ্যের মধ্যে একজন গ্নুব্স-চেন-সাংস-র্গ্যাস-য়ে-শেস।


title: অনুযোগ

text: র্ন্যিং-মা-র্গ্যুদ-'বুম গ্রন্থসংকলনে তিন খন্ড গ্রন্থে প্রায় ৩০০০ পৃষ্ঠা অণুযোগযান বর্ণিত হলেও সেগুলি সঠিক ভাবে শ্রেণীবিভক্ত করা নেই। পরবর্তীকালে ব্দুদ-জোম্স-জিগ্স-ব্রাল-য়ে-শেস-র্দো-র্জে নিম্নলিখিত প্রকারে অণুযোগ গ্রন্থগুলিকে শ্রেণীবিভক্ত করেছেন :


title: হেরুকা

text: হেরুকা বা খ্রাগ-'থুং () বজ্রযান বৌদ্ধ ধর্মমতে বোধিসত্ত্বদের ক্রুদ্ধ রূপ।


title: হেরুকা

text: সংস্কৃত ভাষায় হেরুকা শব্দের অর্থ সমৃদ্ধ। এই শব্দের "রুকা" শব্দাংশটি সংস্কৃত "ঋক" থেকে এসেছে। কিন্তু হেরুকা শব্দের তিব্বতী ভাষায় প্রতিশব্দ "খ্রাগ-'থুং" যার আক্ষরিক অর্থ রক্তপায়ী, যার সঙ্গে সংস্কৃত শব্দটির কোন মিল পাওয়া যায় না।


title: হেরুকা

text: র্ন্যিং মা মহাযোগযানে আট জন হেরুকা বা ক্রুদ্ধ বোধিসত্ত্বের উল্লেখ রয়েছে। এই আট জন হেরুকার সাধনা পদ্মসম্ভব নিম্নে তালিকাভুক্ত আট জন বিদ্যাধরের নিকট হতে লাভ করেন। নিম্নে আটজন বোধিসত্ত্বের ক্রুদ্ধ রূপ হিসেবে আটজন হেরুকার তালিকা দেওয়া হল।


title: হেরুকা

text: র্ন্যিং-মা ধর্মসম্প্রদায়ের পরবর্তী ধর্মসম্প্রদায়গুলির মধ্যে সা-স্ক্যা ও ব্কা-ব্র্গ্যুদ ধর্মসম্প্রদায় চক্রসম্বর, হেবজ্র, কালচক্র, বজ্রভৈরব প্রভৃতিকে হেরুকা আখ্যা দিয়েছে। গ্সার-মা সম্প্রদায়ের মহ্যে একমাত্র দ্গে-লুগ্স ধর্মসম্প্রদায় শুধুমাত্র চক্রসম্বরকেই হেরুকা বলে স্বীকার করেছে।


title: দ্য হেল্প (চলচ্চিত্র)

text: দ্য হেল্প ২০১১ সালে মুক্তিপ্রাপ্ত একটি মার্কিন নাট্য চলচ্চিত্র। টেট টেলর পরিচালিত এই চলচ্চিত্রটি প্রকৃতপক্ষে ক্যাথরিন স্টকেট রচিত বেস্টসেলার "দ্য হেল্প"-এর চলচ্চিত্রায়িত রূপ। ছবিটির মূল গল্প আবর্তিত হয়েছে '৬০-এর দশকে আমেরিকায় কৃষ্ণাঙ্গদের নাগরিক অধিকার আন্দোলনের সময় ইউজিনিয়া "স্কিটার" ফিল্যান নামের একজন শ্বেতাঙ্গ তরুণীর সাথে দু'জন কৃষ্ণাঙ্গ গৃহপরিচারিকা অ্যাবিলিন ক্লার্ক আর মিনি জ্যাকসনের সম্পর্ককে ঘিরে। একজন সাংবাদিক হিসেবে স্কিটার সিদ্ধান্ত নেয়, মিসিসিপির জ্যাকসন শহরের শ্বেতাঙ্গ পরিবারগুলোতে গৃহপরিচারিকার কাজ করার সময় কৃঞ্চাঙ্গ মহিলারা যেসব বর্ণবাদের শিকার হয়, সে সব ঘটনা নিয়ে সে একটি বই লিখবে।


title: দ্য হেল্প (চলচ্চিত্র)

text: ছবিটিতে অভিনয় করেছেন জেসিকা চ্যাস্টেইন, ভায়োলা ডেভিস, ব্রাইস ডালাস হাওয়ার্ড, অ্যালিসন জ্যানি, অক্টাভিয়া স্পেন্সার, এমা স্টোন, সিসিলি টাইসন, ক্রিস লাওয়েল প্রমুখ। প্রজোজনা করেছে ড্রিমওয়ার্কস পিকচার্স ও পরিবেশন করেছে ওয়াল্ট ডিজনি স্টুডিও মোশন পিকচার্স। দ্য হেল্প সমালোচকদের কাছে যথেষ্ঠ প্রশংসিত হয়েছে এবং মাত্র ২৫ মিলিয়ন ডলারের এই ছবিটি এ পর্যন্ত আয় করেছে ২১১.৬ মিলিয়ন ডলার। এছাড়া ২০১২ সালে একাডেমি পুরস্কারে সেরা পার্শ্ব অভিনেত্রীর পুরস্কারট পেয়েছে দ্য হেল্প।


title: মঞ্জুশ্রীমিত্র

text: মঞ্জুশ্রীমিত্র (সংস্কৃত मञ्जुश्रीमित्र; ) একজন প্রখ্যাত ভারতীয় বৌদ্ধ পন্ডিত এবং অতিযোগ তত্ত্বের শিক্ষক ছিলেন।


title: মঞ্জুশ্রীমিত্র

text: বুদ্ধগয়ার পশ্চিমে এক গ্রামে এক ব্রাহ্মণ পরিবারে সিদ্ধিগর্ভের জন্ম হয়। নালন্দা বিশ্ববিদ্যালয়ে তিনি যোগাচার সম্বন্ধে শিক্ষা গ্রহণ করেন। সন্ন্যাসধর্ম গ্রহণের পরে তাঁর নাম মঞ্জুশ্রীমিত্র হয়।


title: মঞ্জুশ্রীমিত্র

text: মঞ্জুশ্রীমিত্র প্রহেবজ্রর নিকট হতে অতিযোগ তত্ত্ব শিক্ষা লাভ করে সমগ্র অতিযোগ তত্ত্বকে চিত্তবর্গ, অভ্যন্তরবর্গ এবং উপদেশবর্গ এই তিনভাগে ভাগ করে দেন। পরবর্তীকালে তিনি শ্রী সিংহকে তাঁর শিক্ষাদান করে যান।


title: নিস্তারিণী কালীবাড়ী

text: নিস্তারিণী কালীবাড়ি হল কলকাতার সিমলা অঞ্চলের একটি পুরনো কালীমন্দির। ১৮৬৫ সালে রথযাত্রার দিন ঈশ্বরচন্দ্র নান এই মন্দিরটি প্রতিষ্ঠা করেন। মন্দিরটি ২৫, বেথুন রো-তে অবস্থিত। ঈশ্বরচন্দ্রের প্রতিবেশী কৃষ্ণচন্দ্র সিংহ বারাণসী থেকে দক্ষিণেশ্বর কালীবাড়ির ভবতারিণী কালীবিগ্রহের আদলে একটি কালীমূর্তি তৈরি করিয়ে আনেন। কিন্তু তিনি এই বিগ্রহটি প্রতিষ্ঠা করতে অসমর্থ হলে, মূর্তিটি তিনি প্রতিবেশী ঈশ্বরচন্দ্রকে দিয়ে দেন। বর্তমানে "দি ঈশ্বরচন্দ্র নান দেবোত্তর ট্রাস্ট" নামে একটি অছিপরিষদ এই মন্দিরের পূজাকার্য পরিচালনা করেন। মন্দিরে মহাসমারোহে দীপান্বিতা কালীপূজা অনুষ্ঠিত হয়।


title: দয়াময়ী কালীবাড়ি

text: দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিস্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, "শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী"। এই মন্দিরে শাক্ত মতে পূজা হয়। কোনো পশুবলি হয় না।


title: পুরাতন বিশ্বের চুটকি

text: মাসসিকাপিডি (Muscicapidae) গোত্রের অন্তর্গত সকল পাখি পুরাতন বিশ্বের চুটকি নামে পরিচিত। পুরাতন বিশ্ব বলতে ইউরোপ, আফ্রিকা ও এশিয়া মহাদেশকে বোঝানো হয়েছে। এসব পাখির অধিকাংশই আকারে ছোট, পতঙ্গভূক ও বেশ ভাল গান গাইতে পারে। মাসসিকাপিডি গোত্র ও এতে অন্তর্ভুক্ত প্রজাতিগুলোর অবস্থান নিয়ে পক্ষীবিদদের মাঝে যথেষ্ঠ মতভেদ রয়েছে।


title: পুরাতন বিশ্বের চুটকি

text: চুটকিদের মধ্যে আকার ও গঠনে বেশ বৈসাদৃশ্য লক্ষ্য করা যায়। এরা আকারে ছোট বা মাঝারি; দৈর্ঘ্যে ৯ থেকে ২২ সেমি পর্যন্ত লম্বা হয়। অধিকাংশ প্রজাতির দেহ রঙচঙে নয়, তবে অল্প কিছু প্রজাতির পুরুষ সদস্যদের দেহ উজ্জ্বল বর্ণের। বেশিরভাগ প্রজাতির ঠোঁট প্রশস্ত ও চ্যাপ্টা যাতে পোকামাকড় ধরে খেতে সুবিধা হয়। তবে যেসব প্রজাতি মাটিতে খাদ্য খুঁজে বেড়ায় তাদের ঠোঁট চোখা।


title: পুরাতন বিশ্বের চুটকি

text: যেসব জায়গায় মোটামুটি গাছপালা আছে, সাধারণত সেসব জায়গায় পুরাতন বিশ্বের চুটকিরা নিজেদের সহজে মানিয়ে নেয়। তবে উন্মুক্ত তৃণভূমি, গ্রামীণ বন ও গ্রীষ্মমণ্ডলীয় গহীন অরণ্য এদের আদর্শ আবাসস্থল। শীতপ্রধান অঞ্চলের চুটকিরা শীতকালে দক্ষিণে খাদ্যের সন্ধানে পরিযান করে।


title: পুরাতন বিশ্বের চুটকি

text: প্রজাতিভেদে এদের প্রজনন প্রক্রিয়ায় ভিন্নতা দেখা যায়। গাছের কোটরে কিংবা বড় গাছ, ঝোপঝাড় ও পাহাড়ের খাঁজে পেয়ালার মত মজবুত বাসা বানায়। যেসব প্রজাতি কোটরে বাসা করে তারা আটটা পর্যন্ত ডিম দিতে পারে। ডালে বাসা করা প্রজাতিরা দুই থেকে পাঁচটি ডিম পাড়ে।


title: পুরাতন বিশ্বের চুটকি

text: গোত্র মাসসিকাপিডি


title: গণেশ হালুই

text: গণেশ হালুই (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব।


title: গণেশ হালুই

text: তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি।


title: গণেশ হালুই

text: হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই শিক্ষাপ্রতিষ্ঠানে শিক্ষকতা করেছেন।


title: গণেশ হালুই

text: এ পর্যন্ত তাঁর ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন।


title: গণেশ হালুই

text: তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন।


title: গণেশ হালুই

text: চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে।


title: ২০১৩-১৪ ওয়েস্ট ইন্ডিজ ক্রিকেট দলের ভারত সফর

text: ওয়েস্ট ইন্ডিজ ক্রিকেট দল ৩১ অক্টোবর, ২০১৩ তারিখ থেকে ২৭ নভেম্বর, ২০১৩ তারিখ পর্যন্ত ভারত সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট খেলায় ভারত জাতীয় ক্রিকেট দলের মুখোমুখি হয়। ভারতীয় ক্রিকেটার শচীন তেন্ডুলকর এই সিরিজে তার ২০০তম টেস্ট ম্যাচ খেলার পর সব ধরণের ক্রিকেট থেকে অবসর নেয়ার কথা ঘোষণা করেন।


title: স্কু-গ্দুং-'বার-বা

text: স্কু-গ্দুং-বার-বা () র্ন্যিং মা ধর্মসম্প্রদায়ের অতিযোগ তত্ত্বের উপদেশবর্গ শিক্ষার মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের মধ্যে একটি তন্ত্র। বিমলমিত্র রচিত বি-মা-স্ন্যিং-থিগ গ্রন্থে এই তন্ত্র লিপিবদ্ধ রয়েছে।


title: স্কু-গ্দুং-'বার-বা

text: তিব্বতী ভাষায় রচিত স্কু-গ্দুং-বার-বা কোন গ্রন্থ থেকে অনুবাদ করা হয়েছে, তা নির্ণয় করা যায় না। শুধুমাত্র অতিযোগ তত্ত্বের উপদেশবর্গ শিক্ষায় এই তন্ত্রের উল্লেখ পাওয়া যায়। বিমলমিত্র ও পদ্মসম্ভবের পঁচিশজন শিষ্যের একজন স্কা-বা-দ্পাল-ব্র্ত্সেগ্স এই তন্ত্রটি অনুবাদ করেন।


title: স্কা-বা-দ্পাল-ব্র্ত্সেগ্স

text: স্কা-বা-দ্পাল-ব্র্ত্সেগ্স () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।


title: স্কা-বা-দ্পাল-ব্র্ত্সেগ্স

text: স্কা-বা-দ্পাল-ব্র্ত্সেগ্সের জন্ম লাসা শহরের উত্তরে ফেনবো উপত্যকার স্কা-বা নামক গ্রামে। তাঁর পিতার নাম স্কা-বা-ব্লো-ল্দান এবং মাতার নাম 'ব্রো-ব্জা-ম্দ্জেস-মা।


title: স্কা-বা-দ্পাল-ব্র্ত্সেগ্স

text: স্কা-বা-দ্পাল-ব্র্ত্সেগ্স পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পন্ডিতের মধ্যেও একজন ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের নির্দেশে চ্লোগ-রো-ক্লু'ই-র্গ্যাল-ম্ত্শানের () সাথে ভারত গিয়ে বিমলমিত্রকে তিব্বতে আমন্ত্রণ জানিয়ে নিয়ে আসেন। পরবর্তীকালে সম-য়ে বৌদ্ধবিহারে তিনি বিমলমিত্রের নিকট হতে শিক্ষালাভ করেন।


title: স্কা-বা-দ্পাল-ব্র্ত্সেগ্স

text: স্কা-বা-দ্পাল-ব্র্ত্সেগ্স সম-য়ে বৌদ্ধবিহারের অন্যতম বিখ্যাত অনুবাদক বা লো-ৎসা-ওয়া ছিলেন। তিনি ক্রিয়াতন্ত্রযান, চর্যাতন্ত্রযান ও যোগতন্ত্রযানের ওপর বহু সূত্র ও তন্ত্র রচনা করেন। জ্ঞানগর্ভ ও বিদ্যাকরসিংহের সাথে তিনি প্রজ্ঞাপারমিতা ও হরিভদ্র রচিত অভিসময়ালঙ্কারের ওপর রচিত টীকা স্ফূটার্থ অনুবাদ করেন। তিনি জিনমিত্রের সাথে বসুবন্ধু রচিত অভিধর্মকোষ অনুবাদ করেন। ভারতীয় পন্ডিত সর্বজ্ঞদেবের সাথে তিনি বোধিচর্যাবতার অনুবাদ করেন। এছাড়াও তিনি অভিধর্মসনুচ্চয় অনুবাদ করেন এবং ল্তা-রিম-স্নাং-বা-ব্চু-ব্দুন-পা () নামক গ্রন্থ রচনা করেন। নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও বিমলমিত্র অতিযোগযানের উপদেশবর্গ শিক্ষার সতেরো তন্ত্রের অন্যতম তন্ত্র স্কু-গ্দুং-বার-বা অনুবাদ করেন।


title: তুলসী চক্রবর্তী

text: তুলসী চক্রবর্তী (৩রা মার্চ, ১৮৯৯ - ১১ই ডিসেম্বর, ১৯৬১) ১৯৪০ এবং ১৯৫০ সালের বাংলা সিনেমার এক স্বনামধন্য অভিনেতা ছিলেন। প্রধানত কমিক ভূমিকায় উনি খ্যাতি লাভ করেছিলেন। তাঁর সবচেয়ে উল্লেখযোগ্য ভূমিকা সত্যজিৎ রায় পরিচালিত "পরশ পাথর" চলচ্চিত্রের মুখ্য অভিনেতা হিসাবে।


title: তুলসী চক্রবর্তী

text: তুলসী চক্রবর্তী গোয়ারি নামক এক ছোট গ্রামে ১৮৯৯ সালের ৩-রা মার্চ জন্মগ্রহণ করেন। তাঁর পিতা আশুতোষ চক্রবর্তী ভারতীয় রেল-এর কর্মী ছিলেন। বাল্যকালে তাই অবিভক্ত বাংলায় নানা স্থানে ঘুরতে হয়েছে। সুতরাং তরুণ তুলসী চক্রবর্তীকে কোলকাতায় তাঁর কাকা প্রসাদ চক্রবর্তীর কাছে কিছুকাল থাকতে হয়েছিল। প্রসাদবাবু প্রখ্যাত স্টার থিয়েটার-এর একজন বিশিষ্ট তবলা ও হারমোনিয়াম বাদক ছিলেন। এবং তাঁর যোগাযোগে তুলসী চক্রবর্তী নিজের প্রজন্মের সর্বশ্রেষ্ঠ অভিনেতাদের দেখার সুযোগ লাভ করেন। ঐ থেকে তিনি অভিনয় ও সঙ্গীতে যোগদান করার অনুপ্রেরণা পেয়েছিলেন। পরবর্তী কালে বাস্তবসম্মত অভিনেতা হিসাবে তিনি পরিচিতি পান। কোন মেক-আপ বা অতিরিক্ত আয়োজন না ব্যবহার করে, সাধারণত কাঁধে একটি উপবীত ও একটি সাদা ধুতি পরিধান করতেন।


title: তুলসী চক্রবর্তী

text: উত্তম কুমার ও সুচিত্রা সেন অভিনিত সাড়ে চুয়াত্তর চলচ্চিত্রে তুলসী চক্রবর্তী একটি লজিং-এর ম্যানেজার হিসাবে অনন্যসাধারণ ভূমিকা রাখেন এবং জনপ্রিয়তা অর্জন করেন। সত্যজিৎ রায় পরিচালিত পরশ পাথর চলচ্চিত্রে তিনি প্রধান ভূমিকায় অভিনয় করেন। এবং পথের পাঁচালী চলচ্চিত্রে এক পন্ডিত হিসাবে ছোট্ট ভূমিকায় দেখা যায় তুলসী চক্রবর্তী-কে।


title: তুলসী চক্রবর্তী

text: সত্যজিৎ রায় একবার বলে থাকেন যে তুলসী চক্রবর্তী মার্কিন যুক্তরাষ্ট্রে জন্মগ্রহণ করে থাকলে তাঁকে অভিনয় দক্ষতার জন্য অস্কার পুরস্কার প্রদান করা হত।


title: তুলসী চক্রবর্তী

text: তুলসী চক্রবর্তীর মৃত্যু হয় ১৯৬১ সালের ১১ ডিসেম্বর।


title: ০ (সংখ্যা)

text: ০ (উচ্চারণ: শূন্য) হলো একাধারে একটি সংখ্যা এবংঅঙ্ক। এটি এককভাবে মানের অস্তিত্বহীনতা ও অন্যান্য সংখ্যার পিছনে বসে তাদের যুত পরিচয় প্রদান করে। এছাড়াও দশমিকের ডানে বসে এটি বিভিন্ন সংখ্যার দশমাংশ প্রকাশ করে। অঙ্ক হিসেবে ০ (শূন্য) একটি নিরপেক্ষ অংক এবং সংখ্যার স্থানধারক হিসেবে কাজ করে।।শূন্য(০) একটি স্বাভাবিক পূর্ণ সংখ্যা।


title: ০ (সংখ্যা)

text: ইংরেজিতে জিরো (ইং: "zero") শব্দটি এসেছে ভেনিশিয় শব্দ জিরো ("zero") থেকে যা আবার ইতালিয় জিফাইরো ("zefiro" জেফিরো) থেকে পরিবর্তিত হয়ে এসেছিল। ইতালীয় জিফাইরো শব্দটি এসেছে আরবি শব্দ "সাফাইর" বা "সাফাইরা" (صفر) থেকে যার অর্থ "সেখানে কিছু ছিল না"। এই শব্দটি প্রথমে ভারতীয় সংস্কৃত হতে অনুদিত হয়েছে।সংস্কৃত শব্দ শ্যুন্যেয়া (শ্যূন্য) যার অর্থ খালি বা ফাঁকা। ইংরেজি শব্দ জিরোর প্রথম ব্যবহার পাওয়া যায় ১৫৯৮ খ্রিস্টাব্দে।


title: ০ (সংখ্যা)

text: ৯৭৬ খ্রিস্টাব্দে পারস্যের মুসলিম বিজ্ঞানি মোহাম্মদ ইবন আহমাদ আল-খাওয়ারিজমি তাঁর বিজ্ঞানগ্রন্থ "বিজ্ঞানের চাবি"-তে বলেন, সেই ছোট বৃত্তকে তিনি সিফার (صفر) নামে অবিহিত করেন। তার উল্লিখিত এই সিফারই বর্তমান যুগের জিরো বা শূন্য।


title: ০ (সংখ্যা)

text:
প্রাচীন মিশরীয় সংখ্যাগুলো ছিল দশ ভিত্তিক। তাদের সংখ্যাগুলো স্থানভিত্তিক না হয়ে চিত্র ভিত্তিক ছিল। খ্রিস্টপূর্ব ১৭৪০ সালের দিকে মিশরিয়রা আয়কর ও হিসাবরক্ষণের জন্য শূন্যের ব্যবহার করত। তাদের চিত্রলিপিতে একটি প্রতীক ছিল যাকে "নেফর" বলা হতো, যার অর্থ হল "সুন্দর"। এই প্রতীকটি তাঁরা শূন্য এবং দশকের ভিত্তি হিসেবে ব্যবহার করত। প্রাচীন মিশরীয় পিরামিড ও অন্যান্য স্থাপনায় এধরনের সংখ্যার ব্যবহার পাওয়া যায়।
খৃষ্টপূর্ব দ্বিতীয় সহস্রাব্দের মাঝামাঝি সময়ে ব্যাবিলনীয় গণিতবিদরা ছয়ভিত্তিক সংখ্যা ব্যবস্থার প্রবর্তন ও উন্নয়ন করে। শূন্য সংখ্যাটির অভাব তারা ছয়ভিত্তিক সংখ্যার মধ্যে একটি খালি ঘর রেখে পূরণ করত। খৃষ্টপূর্ব ৩০০ অব্দের দিকে দুটি যতিচিহ্ন প্রতীক এই ফাঁকা যায়গা দখল করে নেয়। প্রাচীন মেসোপটেমীয় শহর সুমের থেকে প্রাপ্ত একত্ব শিলা লিপি থেকে প্রাপ্ত তথ্য থেকে জানা যায় যে প্রাচীন লেখক বেল বেন আপ্লু তার লেখায় দুটি যতিচিহ্ন প্রতীক ব্যবহারের বদলে একই "হুক" দিয়ে শূন্যকে প্রকাশ করেছেন।


title: ০ (সংখ্যা)

text: ব্যাবিলনীয় শূন্যটি প্রকৃতপক্ষে শূন্য হিসেবে গন্য করা সমীচীন হবে না কারণ এই প্রতীকটিকে স্বাধীনভাবে লিখা সম্ভব ছিল না কিংবা এটি কোন সংখ্যার পিছনে বসে কোন দুই অঙ্ক বিশিষ্ট অর্থবোধক সংখ্যা প্রকাশ করত না।


title: ০ (সংখ্যা)

text: শূন্যকে (শ্যূন্য) কোন সংকেত বা প্রতীক হিসেবে ব্যবহার না-করে সরাসরি সংখ্যা হিসেবে সফলভাবে ব্যবহারের অবিমিশ্র কৃতিত্ব প্রাচীন ভারতীয় গণিতবিদদের। খৃষ্টপূর্ব নবম শতাব্দীর দিকে ভারতে বাস্তব সংখ্যা দ্বারা হিসাব নিকাশ করার সময় শ্যূন্য ব্যবহৃত হত। এমনকি শ্যূন্যকে ব্যবহার করে যোগ, বিয়োগ, গুন ও ভাগও করা হত। খৃষ্টপূর্ব পঞ্চম থেকে দ্বিতীয় শতকের মধ্যে ভারতীয় গণিতবিদ পিঙ্গলা "বাইনারি সংখ্যা" দিয়ে হিসাব-নিকাশ করার পদ্ধতি বের করেন। তিনি একটি ছোট অক্ষর এবং একটি বড় অক্ষরের সমন্বয়ে তা করতেন যা আধুনিক কালের মোর্স কোডের মত। তাঁর সমসাময়িক গণিতবিদরা সংস্কৃত শব্দ "শ্যূন্যেয়া" থেকে বাংলা শূন্য শব্দটি গ্রহণ করেন।


title: ০ (সংখ্যা)

text: ভারতীয় উপমহাদেশের গণিতবিদ আর্যভট্টের একটি বই-এ পাওয়া যায়, " স্থানম স্থানম দশ গুণম।"এখানে হয়তবা তিনি বুঝাতে চেয়েছিলেন, স্থানে স্থানে দশ গুণের কথা। তবে এখানেও শুন্যের কথা লুকায়িত ছিল। শেষ পর্যন্ত শুন্যকে সংখ্যার পরিচয় দেন ব্রহ্মগুপ্ত। তার "ব্রহ্মস্ফুটসিদ্ধান্ত" নামক বই-এ প্রথম শুন্যকে সংখ্যা হিসেবে মর্যাদা দেয়া হয়। শূন্যের সাথে যোগ , বিয়োগ , গুণের কথা এই বই-এ সঠিকভাবে দেয়া হয়। এছাড়া মহাবীর এবং ভাস্কর শুন্য নিয়ে কাজ করেন। তবে দুঃখের বিষয় এদের কেউ শুন্য দিয়ে কোন কিছু ভাগের কথা উল্লেখ করেনি।


title: ফিয়াট অটোমোবাইলস

text: ফিয়াট অটোমোবাইলস এস.পি.এ. একটি ইতালীয় গাড়ি নির্মাতা প্রতিষ্ঠান এবং ফিয়াট গ্রুপ অটোমোবাইলস এস.পি.এ.। এটি ইতালির বৃহত্তম গাড়ি নির্মাতা প্রতিষ্ঠান ফিয়াট এস.পি.এ. এর একটি সাবসিডিয়ারি। ফিয়াট অটোমোবাইলস এস.পি.এ. ২০০৭ সালে প্রতিষ্ঠিত হয়।


title: কাটিং ক্রিউ

text: কাটিং ক্রিউ () একটি ইংলিশ রক ব্যান্ড যেটি নিক ভ্যান ইড ১৯৮৫ সালে প্রতিষ্ঠিত করেন। এই ব্যান্ডটি তাদের "আই জাষ্ট ডাইড ইন ইওর আর্মস টুনাইট" এই গানটির জন্য সারাবিশ্বে পরিচিত।


title: কাটিং ক্রিউ

text: ভোকালিষ্ট নিক ভ্যান ইড কানাডিয়ান গিটারিষ্ট কেভিন স্কট ম্যাকমাইকেলের সাথে মিলে ১৯৮৫ সালে ব্যান্ডটি গঠন করেন।


title: কাটিং ক্রিউ

text: ১৯৯৩ সালে ব্যান্ডটি ভেঙ্গে যায়।


title: কাটিং ক্রিউ

text: ২০০৫ সালে নিক ভ্যান ইড পুনরায় ব্যান্ডটি গঠন করেন সম্পূর্ণ লাইন আপে। এবং তারা ২০০৬ সালে "গ্রিনিং সোলস" এ্যালবামটি বের করেন প্রযোজনা প্রতিষ্ঠান হাইপারটেনসন এর ব্যানারে। একই বছর ব্যান্ডটি জার্মানি, যুক্তরাজ্য ও ডেনমার্কে সঙ্গীত সফর করে। ২০০৮ সালে ব্যান্ডটি মার্কিন অডিও কোম্পানি স্প্রেকট্রা রেকর্ডস এর সাথে একটি চুক্তি স্বাক্ষর করে।


title: নোকিয়া ১১০০

text: নোকিয়া ১১০০ () নকিয়া কর্তৃক প্রস্তুতকৃত একটি জিএসএম মোবাইল ফোন। ২০০৩ সালে অবমুক্তির পর থেকে প্রায় ২৫ কোটি নকিয়া ১১০০ বিক্রয় হয়েছে। যা এটিকে বিশ্বের সর্বোচ্চ বিক্রয় হওয়া মোবাইল ফোনে পরিণত করেছে। এছাড়াও এটি বিশ্বের সর্বোচ্চ বিক্রয় হওয়া ভোক্তা ইলেক্ট্রনিক যন্ত্র। এই মডেলটির উত্‍পাদন অনেক আগেই বন্ধ হয়ে গেছে।


title: নোকিয়া ১১০০

text: নোকিয়া ১১০০ অধিক জনপ্রিয়তা অর্জন করে যদিও এটি এমন সময়ে তৈরি করা হয়েছিল যখন বাজারে আধুনিক বৈশিষ্ট্য সমৃদ্ধ (উদাহরণস্বরূপ: রঙিন পর্দা, ক্যামেরা) ফোনের প্রাচুর্য ছিল। মূলত এটি তৈরি করা হয়েছিল উন্নয়নশীল দেশ এবং সেই সব ব্যবহারকারীদের কেন্দ্র করে যাদের কাছে কল করা, বার্তা পাঠানো এবং অ্যালার্ম ঘড়ি ছাড়া অন্যান্য আধুনিক প্রযুক্তির কোন প্রয়োজনীয়তা ছিলনা।


title: নোকিয়া ১১০০

text: নোকিয়া ১১০০ নোকিয়ার বন্ধ হয়ে যাওয়া মডেল ৫১১০/৩২১০/৩৩১০ এর সাথে সামঞ্জস্যপূর্ণ। এই মডেলগুলো নিজ নিজ সময়ে অত্যন্ত জনপ্রিয় হয়ে উঠেছিল। অবশ্য সে সময় মোবাইল ফোনে আধুনিক বৈশিষ্টসমূহ যেমন ক্যামেরা, পলিফোনিক রিংটোন এবং রঙিন পর্দা ছিলনা।


title: নোকিয়া ১১০০

text: নোকিয়া ১১০০ ডিজাইন করা হয় ক্যালিফোর্নিয়ার নোকিয়া ডিজাইন সেন্টারে। এটি ডিজাইন করেন বুলগেরিয়ান-আমেরিকান ডিজাইনার দিমিত্র মেহাডিস্কি।


title: নোকিয়া ১১০০

text: ২০০৫ সালে নকিয়া ১১০০ বিক্রয়ের মাধ্যমে নোকিয়ার এক বিলিয়ন ফোন বিক্রয় সম্পূর্ণ হয়।নোকিয়া ১১০০ সিরিজের চারটি স্বতন্ত্র প্রকরণ রয়েছে: ১১০০এ, ১১০০বি, ১১০১ এবং ১১০৮। এদের মধ্যে পার্থক্য নিম্নরূপ:


title: নোকিয়া ১১০০

text: ফোনের কিপ্যাড থেকে "*#০০০০#" ডায়াল করে ফোনের ফার্মওয়্যার সংস্করণ দেখে নেওয়া যায়।


title: চিত্রিত পি-উ

text: চিত্রিত পিউ (বৈজ্ঞানিক নাম: "Tringa erythropus"), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত "Tringa" (ট্রিঙ্গা) গণের অন্তর্ভুক্ত এক প্রজাতির পানিকাটা পাখি। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ "লালপায়ের জলচর পাখি" (গ্রিক: "trungas" = অ্যারিস্টটল বর্ণিত জলচর পাখি, "eruthropous" = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।


title: চিত্রিত পি-উ

text: পিউ পাখির মাপ ৩৩ সেন্টিমিটার। বুক ও পেট সাদা রঙের, কপাল,মাথা ও ঘাড় ছাই-বাদামি রঙের, পিঠ চকচকে ছাই-ধূসর, তার ওপর অসংখ্য সাদাটে ছিট-ছোপ থাকে। পা লম্বা, পায়ের রং কমলা-হলুদ, লম্বা নলাকার ঠোঁটের গোড়া লাল, বাকিটা কালচে ধূসর। চোখের ওপর দিয়ে চওড়া সাদা একটি টান আছে। লেজের গোড়ার উপরিভাগ সাদা। লেজের আগার দিকের ওপরে সুবিন্যস্তভাবে সাদা ও কালো রেখা আড়াআড়িভাবে টানা। পালকের উপরিভাগের পেছন দিকে সাদা সাদা ছোট ছোট চৌকো ছোপ আঁকা।


title: চিত্রিত পি-উ

text: পিউ পাখির মূল খাদ্য এদের কুচোমাছ, ব্যাঙাচি, জলজ পোকা,পতঙ্গ,লার্ভা ও সুতোপোকা ইত্যাদি। ছোট গুগলি শামুকও খায়।


title: চিত্রিত পি-উ

text: পিউ পাখি জোড়ায় চলে, ছোট দলে বা বড় দলে চলে এরা। ভালো সাঁতার জানে। লম্বা ঠোঁট জলের তলার কাদায় সেধিয়ে দিয়ে সামনে-পেছনে ও ডানে-বাঁয়ে চালাতে ওস্তাদ। প্রয়োজনে ডুবও দেয়। এক পায়ে ভর করে ঘুমায়। সতর্ক এই পাখি হাওর,বিল,মাঠ,ঝিলসহ উপকূলেও চরে।


title: চিত্রিত পি-উ

text: প্রজনন ঋতুতে রং হয় কালো, পিঠ-ডানা ও লেজের উপরিভাগে সূক্ষ্ম সূক্ষ্ম সাদা ছিট থাকে অসংখ্য। পা হয় আলতা লাল রঙের।


title: চৌধুরী মুঈনুদ্দীন

text: চৌধুরী মুঈনুদ্দীন (ইংরেজি: Chowdhury Mueen-Uddin; জন্ম ২৭ নভেন্মর ১৯৪৮) ১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা। মুক্তিযুদ্ধের অব্যবহিত পরেই তিনি বাংলাদেশ থেকে পালিয়ে যুক্তরাজ্যে আশ্রয় নেন এবং সেখানকার নাগরিকত্ব গ্রহণ করেন।


title: চৌধুরী মুঈনুদ্দীন

text: ৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসি দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তাঁর বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।


title: চৌধুরী মুঈনুদ্দীন

text: মুঈনুদ্দীন ও আশরাফুজ্জামানের বিরুদ্ধে মামলায় একাত্তরে যে ১৮ জন বুদ্ধিজীবীকে হত্যার অভিযোগ প্রমাণিত হয়েছে, তাঁরা হলেন: দৈনিক ইত্তেফাক-এর কার্যনির্বাহী সম্পাদক সিরাজুদ্দীন হোসেন, পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক সৈয়দ নাজমুল হক, দৈনিক পূর্বদেশ-এর প্রধান প্রতিবেদক এ এন এম গোলাম মোস্তফা, বিবিসির সাংবাদিক নিজাম উদ্দিন আহমেদ, শিলালিপির সম্পাদক সেলিনা পারভীন, দৈনিক সংবাদ-এর যুগ্ম সম্পাদক শহীদুল্লা কায়সার, অধ্যাপক গিয়াসউদ্দিন আহমেদ, অধ্যাপক সিরাজুল হক খান, ড. মো. মুর্তজা, ড. আবুল খায়ের, ড. ফয়জুল মহিউদ্দিন, অধ্যাপক রাশিদুল হাসান, অধ্যাপক আনোয়ার পাশা, অধ্যাপক সন্তোষ ভট্টাচার্য, অধ্যাপক মোফাজ্জল হায়দার চৌধুরী, অধ্যাপক মুনীর চৌধুরী, ক্লিনিক্যাল মেডিসিন ও কার্ডিওলজির অধ্যাপক ফজলে রাব্বী ও চক্ষু বিশেষজ্ঞ ডা. আলীম চৌধুরী। একাত্তরের ১০ ডিসেম্বর দিবাগত রাত থেকে ১৫ ডিসেম্বর পর্যন্ত এই বুদ্ধিজীবীদের অপহরণের পর হত্যা করা হয়। তাঁদের মধ্যে কয়েকজনের মরদেহ পরে রায়েরবাজার ও মিরপুর বধ্যভূমিতে পাওয়া গেছে, কয়েকজনের মরদেহের খোঁজ মেলেনি।


title: মোবাইল কমার্স

text: মোবাইল কমার্স () শব্দটির উৎপত্তি হয় ১৯৯৭ সালে যে কোন জায়গায় তারবিহীন সুবিধার মাধ্যমে “গ্রাহকের হাতে ই-কমার্সের সুবিধা পৌছানো” এর ধারণা থেকে। মোবাইল কমার্সকে “গ্রাহকের পকেটে খুচরা দোকান” হিসেবেও বলা হয়ে থাকে।


title: মোবাইল কমার্স

text: বিসনেস ইন্ট্যালিজেন্স এর তথ্যমতে, মোবাইল ব্যবহারকারীদের ২৯ শতাংশ বর্তমানে তাদের মোবাইল হ্যান্ডসেটের মাধ্যমে পণ্য ও সেবা ক্রয়-বিক্রয় করে থাকে। ওয়ালমার্ট এর মতে, ডিসেম্বর ২০১২ এ তাদের ইন্টারনেট শপিং সাইট ব্যবহারকারীদের ৪০ শতাংশ মোবাইল ফোনের মাধ্যমে সাইট এ প্রবেশ করেছে। ব্যাংক অফ আমেরিকা ধারণা করে, ২০১৫ সালে ইউরোপ ও আমেরিকায় ৬৭.১ বিলিয়ন ডলার ক্রয়-বিক্রয় সম্পন্ন হবে মোবাইল ডিভাইসের মাধ্যমে। যুক্তরাজ্যে মোবাইলের মাধ্যমে খুচরা বিক্রেতারা ২০১৩-১৪ অর্থ বছরে ৩১ শতাংশ বেশি লাভ করবে বলে ধারণা করা হয়।


title: মোবাইল কমার্স

text: ১০০ টি প্রতিষ্ঠানের সমন্বয়ে গঠিত গ্লোবাল মোবাইল কমার্স ফোরাম উদ্বোধন হয় ১০ নভেম্বর ১৯৯৭ সালে। নভেম্বর ১৯৯৭ এ অনুষ্ঠিত তাদের প্রথম সমাবেশে কেভিন ডাফে গ্লোবাল মোবাইল কমার্স ফোরাম এর সভাপতি নির্বাচিত হন। এক বছরের মধ্যে ১০০ টি প্রতিষ্ঠান ফোরামে যোগ দেয়।


title: মোবাইল কমার্স

text: মোবাইল কমার্স সেবা প্রথম চালু হয় ১৯৯৭ সালে ফিনল্যান্ডের হেলসিংকি এ। সেখানে মোবাইল ফোন থেকে এসএমএস বা টেক্সট মেসেজের মাধ্যমে টাকা পরিশোধ করা যায় এমন দুইটি কোকা-কোলা ভেন্ডিং মেশিন চালু করা হয়। প্রথম মোবাইল ফোন ভিত্তিক ব্যাংকিং ও চালু হয় ১৯৯৭ সালে ফিনল্যান্ডে, ফিনল্যাণ্ডের মেরিটা ব্যাংক এর মাধ্যমে।


title: মোবাইল কমার্স

text: কেভিন ডাফে ১৯৯৭ সালের শেষদিকে একটি মোবাইল কমার্স সার্ভার বানান, যেটি ১৯৯৮ সালে দে লা রুএ, মটোরোলা এবং লোজিকের সাথে যৌথভাবে তৈরী একটি সলিউশনে "সবচেয়ে উদ্ভাবনী মোবাইল পণ্য" শ্রেণীতে ফিনান্সিয়াল টাইমস পুরস্কার লাভ করে। ১৯৯৮ সালে প্রথম মোবাইল ফোনের মাধ্যমে ডিজিটাল পণ্য বিক্রি হয় ফিনল্যান্ড এ রেডিওলিনজার (বর্তমানে এলিসা ওইয়্জের অংশ) মাধ্যমে। তারা বানিজ্যিকভাবে মোবাইলে রিংটোন ডাউনলোডের সেবা চালু করে।


title: মোবাইল কমার্স

text: জাতীয়ভাবে মোবাইল কমার্স এর দুইটি ক্ষেত্র চালু হয় ১৯৯৯ সালে ফিলিপিন্স এর মানি ও জাপানের এনটিটি ডোকোমোর আই-মোড এর মাধ্যমে। আই-মোড একটি আয়/মুনাফা ভাগের প্ল্যান চালু করে যেখানে এনটিটি ডোকোমো কোন কন্টেন্ট এর জন্য ব্যবহারকারীদের প্রদত্ত ফি এর ৯ শতাংশ নেয় আর বাকি ৯১ শতাংশ কন্টেন্ট এর মালিক পায়।


title: মোবাইল কমার্স

text: মোবাইল কমার্স সম্পর্কিত সেবাগুলো ছড়িয়ে পড়ে ২০০০ সালের শুরুর দিকে। এ সময়ে নরওয়ে মোবাইলের মাধ্যমে পার্কিং ফি প্রদানের সুবিধা, অস্ট্রিয়া মোবাইলের মাধ্যমে ট্রেনের টিকেট কাটার সুবিধা এবং জাপান মোবাইলের মাধ্যমে প্লেনের টিকেট কাটার সুবিধা চালু করে।এই পদ্ধতিতে ব্যবহারকারী তার মোবাইল সিম কার্ড ও ক্রেডিট কার্ড সংযুক্ত করে নিতে পারে এবং ক্রেডিট কার্ড এর মাধ্যমে মোবাইল থেকে কেনা-বেচা ও অন্যান্য মোবাইল কমার্স কার্যক্রমে অংশ নিতে পারে।


title: মোবাইল কমার্স

text: মোবাইল কমার্সের চার্জ ব্যবহারকারীর মোবাইলের প্রি-পেইড ও পোষ্ট পেইড বিলের সাথে যুক্ত হবে এবং সেখান থেকে কেটে রাখা হবে।f


title: নাম-ম্খাই-স্ন্যিং-পো

text: নাম-ম্খাই-স্ন্যিং-পো () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।


title: নাম-ম্খাই-স্ন্যিং-পো

text: নাম-ম্খাই-স্ন্যিং-পো ন্যাং-দ্কার-ম্দা'-শাম-বু () নামক স্থানে গ্নুব্স পরিবারে জন্মগ্রহণ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন ছিলেন। তিনি শান্তরক্ষিত দ্বারা আদিষ্ট সাত জন বৌদ্ধ পন্ডিতের মধ্যেও একজন ছিলেন। তিনি ভারতে বজ্রহুঙ্কারের নিকট হতে বিশুদ্ধ হেরুকার সাধনার শিক্ষা নেন।


title: নাম-ম্খাই-স্ন্যিং-পো

text: ভারত থেকে শিক্ষালাভের পর নাম-ম্খাই-স্ন্যিং-পো তিব্বত ফিরে গেলে সেখানকার বৌদ্ধধর্ম বিরোধী বোন ধর্মী মন্ত্রীদের চক্রান্তে তাঁকে দক্ষিণ তিব্বতের ল্হো-ব্রাগ অঞ্চলে নির্বাসনে পাঠিয়ে দেওয়া হয়।


title: নাম-ম্খাই-স্ন্যিং-পো

text: নবম শতাব্দীর প্রথমার্ধে স্কা-বা-দ্পাল-ব্র্ত্সেগ্স ও নাম-ম্খাই-স্ন্যিং-পো একত্রে ল্দান-দ্কার-মা () রচনা করেন। তিনি ও লা-সুম-র্গ্যাল-বা-ব্যাং-ছুব তিব্বত সম্রাজ্ঞী য়ে-শেস-ম্ত্শো-র্গ্যালের জীবনী রচনা করেন।


title: কাজী নওশাবা আহমেদ

text: কাজী নওশাবা আহমেদ হলেন একজন বাংলাদেশী অভিনেত্রী। তিনি একাধারে নাটক, বিজ্ঞাপন ও চলচ্চিত্রে অভিনয় করে থাকেন।


title: কাজী নওশাবা আহমেদ

text: কাজী নওশাবা আহমেদ ঢাকা ক্যান্টনমেন্টে জন্মগ্রহণ করেন। তার শৈশব কাটে শ্যামলীর আদাবরে। তাঁর বাবা বাংলাদেশ সেনাবাহিনীর লেফটেন্যান্ট কর্ণেল কাজী সেলিম উদ্দিন এবং মা নাহিদ সেলিম। শহীদ আনোয়ার স্কুলে সপ্তম শ্রেনী ক্লাস পর্যন্ত পড়াশোনা করে হলিক্রস স্কুল ও কলেজে ভর্তি হন নওশাবা, এই শিক্ষাপ্রতিষ্ঠান থেকেই এসএসসি এবং এইচএসসি পরীক্ষায় অংশ নেন তিনি। তিনি ঢাকা বিশ্ববিদ্যালয়ের চারুকলা অনুষদ থেকে ড্রইং ও পেইন্টিং বিভাগ থেকে অনার্স ও মাস্টার্স ডিগ্রি লাভ করেন।


title: কাজী নওশাবা আহমেদ

text: প্রথম মঞ্চনাটক "সোনাটা"-তে (sonata) (২০১১) অভিনয় করেন তিনি। এই নাটকের পরিচালক ছিলেন মুকুল আহমেদ।


title: কাজী নওশাবা আহমেদ

text: নওশাবার প্রথম নাটকের নাম "ছোটবেলা বড়বেলা"। অভিনীত প্রথম ধারাবাহিক জুয়েল মাহমুদ পরিচালিত "ললিতা"। তিনি দীর্ঘ ছয় বছর সিসিমপুরের "ইকরি মিকরি" চরিত্রে কণ্ঠদান ও পাপেটটি পরিচালনার সাথে যুক্ত ছিলেন। সিসিমপুরের "ভূতো" পাপেট চরিত্রেও তিনি অভিনয় করেন। অভিনয়ের মানুষ নওশাবা গানের ভুবনেও আসতে চান।


title: কাজী নওশাবা আহমেদ

text: বাংলালিংকের লেডিস ফার্স্টের বিজ্ঞাপন ছিল তার প্রথম বিজ্ঞাপন। এছাড়াও তিনি গ্রামীণফোন, বিবিসি সংলাপ, নেসক্যাফে, ম্যারিডিয়ান চিপস ও টেলিটকের বিজ্ঞাপনে অভিনয় করেন।


title: কাজী নওশাবা আহমেদ

text: নওশাবা অমিত আশরাফের পরিচালনায় "উধাও" চলচ্চিত্রে অভিনয় করেন। এছাড়াও "ছুয়ে দিলে মন" চলচিত্রে এ অতিথী শিল্পী হিসাবে তাকে দেখা যায়।তাঁর অভিনীত "প্রতিরুদ্ধ" সিনেমাটি ২০১৬ সালে মুক্তি পাবার কথা থাকলেও এখনও তার কাজ শেষ হয়নি। ২০১৭ সালে তাঁর অভিনীত মুক্তিযুদ্ধভিত্তিক ভুবন মাঝি এবং পুলিশ অ্যাকশন-থ্রিলারধর্মী ঢাকা অ্যাটাক মুক্তি পায়। এছাড়া আরও দুটি চলচিত্র বর্তমানে নির্মাণ-উত্তর পর্যায়ে রয়েছে। ছবি দুটি হল ঢাকা ড্রিমস (২০১৭) এবং চন্দ্রবতীর কথা (২০১৭)।


title: কাজী নওশাবা আহমেদ

text: ২০০৩ সালে এহসানুর রহমান জিয়ার সাথে বিবাহ বন্ধনে আবদ্ধ হন নওশাবা। ২০১২ সালে তাদের সংসারে একটি কন্যাসন্তান জন্ম নেয়। তার নাম রাখা হয় প্রকৃতি নাজারিনা আহমেদ বেলা।


title: কাজী নওশাবা আহমেদ

text: নিরাপদ সড়ক চাই শিক্ষার্থী আন্দোলনের সময় গুজব ছড়ানোর অভিযোগে ২০১৮ সালের ৫ আগস্ট র‍্যাব তাকে গ্রেফতার করে। ২১ আগষ্ট নওশাবা আদালত কর্তৃক ১ অক্টোবর পর্যন্ত অন্তবর্তীকালীন জামিন পান। তিনি এর পূর্বে ৪ দিনের জন্য আদালতে রিমাণ্ডে থাকেন ও পরবর্তীতে আরো দুইদিন প্রশ্নোত্তরের জন্য পুলিশের রিমাণ্ডে থাকেন। রিমাণ্ড শেষে তাকে হুইল চেয়ারে করে চলাফেরা করতে দেখা যায়


title: (আই জাস্ট) ডাইড ইন ইয়োর আর্মস

text:
(আই জাস্ট) ডাইড ইন ইয়োর আর্মস হলো বিখ্যাত ব্রিটিশ ব্যান্ড কাটিং ক্রিউ এর সবচেয়ে জনপ্রিয় গান। এই গানটির গীতিকার ব্যান্ডটির সদস্য নিক ভ্যান ইড। গানটি লেখেন নিক ভ্যান ইডি নিজেই। গানটি রিলিজ হয় ২৫ শে জুলাই ১৯৮৬ সালে। এছাড়া গানটির দুটি মিউজিক ভিডিও প্রকাশ করা হয়।
এটি যুক্তরাষ্ট্র, কানাডা এবং ফিনল্যান্ডে টপ চার্টে উঠে আসে। এছাড়াও টপ ফাইভে উঠে আসে যথাক্রমে যুক্তরাজ্য, আফ্রিকা, সুইডেন এবং সুইজারল্যান্ডে।


title: ভারতের সাধারণ নির্বাচন, ১৯৩৪

text: ভারতের সাধারণ নির্বাচন, ব্রিটিশ ভারতে ১৯৩৪ সালে অনুষ্ঠিত হয়েছিল। নির্বাচনে ভারতের জাতীয় কংগ্রেস কেন্দ্রীয় বিধানসভা পরিষদের সবচেয়ে বৃহত্তম দল হিসেবে আবির্ভূত হয়েছিল।


title: ভারতের সাধারণ নির্বাচন, ১৯৩৪

text: ১৯৩৪ সালের নির্বাচনে মোট নির্বাচক ছিলেন ১,৪১৫,৮৯২ জন যাদের মধ্যে ১,১৩৫,৮৯৯ জন সংসদ সদস্যের জন্য নির্বাচন করেছিলেন। মোট ভোট গৃহীত হয়েছিল ৬০৮,১৯৮ টি। নির্বাচনটি ভারতীয় মহিলাদের জন্য প্রথম বছর হিসেবে গৃহীত হয়েছিল কারণ তারা এ নির্বাচনেই ভোট দেওয়ার অধিকার অর্জন করেছিল। ৮১,৬০২ জন নথিভুক্ত মহিলা ভোটারদের মধ্যে ৬২,৭৫৭ জন জাতীয় সংসদের নির্বাচনক্ষেত্র থেকে, শুধুমাত্র ১৪,৫০৫ জন ব্যালট ব্যবহার করেছিল।


title: ভারতের সাধারণ নির্বাচন, ১৯৩৪

text:
প্রদেশের দ্বারা সদস্যপদ
১৯৪১ সালে দলের অবস্থান নিম্নরূপ:
কেন্দ্রীয় বিধানসভা পরিষদ
রাজ্য কাউন্সিল


title: কাঞ্চীপুরম জেলা

text: কাঞ্চীপুরম জেলা () হল ভারতের তামিলনাড়ু রাজ্যের একটি জেলা। এই জেলার পশ্চিম দিকে ভেলোর জেলা ও তিরুভান্নামালাই জেলা, উত্তর দিকে তিরুভাল্লুর জেলা ও চেন্নাই জেলা, দক্ষিণ দিকে ভিলুপ্পুরাম জেলা ও পূর্ব দিকে বঙ্গোপসাগর। এই জেলার আয়তন । জেলার উপকূলরেখার দৈর্ঘ্য । জেলার সদর শহর কাঞ্চীপুরম। চেন্নাই ও কোয়েম্বাটোরের পরে এই জেলা তামিলনাড়ুর তৃতীয় সর্বাধিক জনবহুল জেলা। চেন্নাই আন্তর্জাতিক বিমানবন্দর কাঞ্চীপুরম জেলার তিরুসুলামে অবস্থিত।


title: কাঞ্চীপুরম জেলা

text: খ্রিস্টপূর্ব দ্বিতীয় শতাব্দীতে রচিত পতঞ্জলির "মহাভাষ্য" গ্রন্থে "কাঞ্চীপুরম" নামের উল্লেখ পাওয়া যায়। খ্রিস্টীয় প্রথম শতাব্দীতে লেখা তামিল ধ্রুপদি মহাকাব্য "মণিমেকালাই" গ্রন্থেও কাঞ্চীপুরমের বর্ণনা পাওয়া যায়। সংগম সাহিত্যের অন্তর্গত "পতুপট্টু" গ্রন্থ থেকে জানা যায়, ২৫০০ বছর আগে রাজা তোন্ডাইমন ইলান্ডিরায়ান এই শহর শাসন করতেন।


title: কাঞ্চীপুরম জেলা

text: স্বাধীনতার আগে কাঞ্চীপুরম পর্যায়ক্রমে পল্লব, চোল, বিজয়নগর ও ব্রিটিশ সাম্রাজ্যের অন্তর্ভুক্ত হয়েছিল। এটি প্রাচীন তামিল দেশের অন্যতম বিভাগ তোন্ডাইমণ্ডলমের (অধুনা কাঞ্চীপুরম, চেন্নাই, তিরুভাল্লুর, ভেলোর ও তিরুভান্নামালাই জেলার ভূখণ্ড) অন্তর্গত ছিল। তোন্ডাইমণ্ডলমের রাজধানী ছিল কাঞ্চীপুরম শহর। খ্রিস্টীয় তৃতীয় থেকে নবম শতাব্দী পর্যন্ত কাঞ্চী ছিল পল্লবদের রাজধানী। পল্লবরা উত্তরে কৃষ্ণা নদী থেকে দক্ষিণে কাবেরী নদী পর্যন্ত রাজ্য বিস্তার করেছিল। পল্লবরা প্রাচীর, পরিখা ইত্যাদি দিয়ে ঘিরে শহরটিকে দুর্গে পরিণত করেছিল। শহরে প্রশস্ত রাজপথ ও সুদৃশ্য মন্দিরও নির্মাণ করেছিল। পল্লবদের নৌবাহিনী শক্তিশালী ছিল। তারা চীন, থাইল্যান্ড, ফিজি প্রভৃতি দেশের সঙ্গে সমুদ্র বাণিজ্যে লিপ্ত থাকত। তাদের প্রধান বন্দরটি ছিল কাঞ্চীপুরম জেলার মামল্লপুরম বা মহাবলীপুরমে। খ্রিস্টীয় দশম থেকে ত্রয়োদশ শতাব্দী পর্যন্ত এই অঞ্চল শাসন করে চোল রাজারা। চতুর্দশ থেকে সপ্তদশ শতাব্দী পর্যন্ত এই অঞ্চল বিজয়নগর সাম্রাজ্যের অধিভুক্ত থাকে।


title: কাঞ্চীপুরম জেলা

text: কাঞ্চী ছিল একটি অন্যতম প্রধান তামিল শিক্ষাকেন্দ্র। হিন্দু, বৌদ্ধ ও জৈন ধর্মাবলম্বীদের কাছে এটি ছিল একটি গুরুত্বপূর্ণ তীর্থস্থান। কালিদাসের রচনায় "নগরেষু কাঞ্চী" কথাটি থেকে অনুমিত হয়, এই শহর সেই সময় শ্রেষ্ঠ নগরগুলির মধ্যে একটি বলে বিবেচিত হল। কাঞ্চীর রাজা প্রথম মহেন্দ্র বর্মণ ছিলেন বিশিষ্ট পণ্ডিত, নাট্যকার ও সংগীতজ্ঞ। সপ্তম শতাব্দীতে চীনা পর্যটক ইউয়ান চোয়াং কাঞ্চীতে এসেছিলেন। তিনি লিখেছিলেন, শহরটির পরিধি ছয় মাইল এবং এই শহরের বাসিন্দারা বীরত্ব ও পবিত্র জীবনযাপনের জন্য বিখ্যাত। শুধু তাই নয় ন্যায়বিচার ও বিদ্যাচর্চার ব্যাপারেও তাদের যথেষ্ট আগ্রহ আছে। গৌতম বুদ্ধ এই শহরে এসেছিলেন বলে জানা যায়। বিজয়নগর সাম্রাজ্যের অধীনস্থ থাকার পর এই শহর প্রথমে মুঘল সাম্রাজ্য ও পরে ব্রিটিশ সাম্রাজ্যের অন্তর্ভুক্ত হয়।


title: কাঞ্চীপুরম জেলা

text: ব্রিটিশরা "কাঞ্চীপুরম" শব্দটির ইংরেজি রূপ দিয়েছিল "কাঞ্জিভরম" (Conjeevaram)। ব্রিটিশ শাসনে ১৭৮৮ সালে কাঞ্চীপুরম কালেক্টর-শাসিত জেলায় পরিণত হয়। পরে জেলাটিকে দুই জন কালেক্টরের অধীনে উত্তর ও দক্ষিণে দুই ভাগে ভাগ করা হয়।


title: কাঞ্চীপুরম জেলা

text: ঊনবিংশ শতাব্দীতে এই জেলার সদর শহর হয় করুণগুজি। শুধু ১৮২৫ থেকে ১৮৩৫ সাল পর্যন্ত কাঞ্চীপুরম ছিল এই জেলার সদর। ১৮৫৯ সাল থেকে ১৯৬৮ সাল পর্যন্ত জেলা সদর ছিল সেইদাপেট্টাই-তে।


title: কাঞ্চীপুরম জেলা

text:
১৯৬৮ সালের ১ জুলাই ছিল কাঞ্চীপুরম চেঙ্গলপট্টু জেলার সদর শহর হয়। ১৯৯৭ সালের ১ জুলাই উক্ত জেলাটি ভেঙে কাঞ্চীপুরম ও তিরুভাল্লুর জেলা গঠিত হয়। এই সময় কাঞ্চীপুরম, শ্রীপেরামবুদুর, উতিয়ারামেরুর,চেঙ্গলপট্টু, তাম্বারাম, তিরুকালুকুন্ড্রা, মাদ্রান্ডাকাম ও চেয়ুর পঞ্চায়েত সমিতিগুলি কাঞ্চীপুরম জেলার অন্তর্ভুক্ত হয়।
কাঞ্চীপুরম জেলাটি তামিলনাড়ুর উত্তর-পূর্ব উপকূলরেখা বরাবর অবস্থিত। এই জেলার পূর্ব দিকে বঙ্গোপসাগর, পশ্চিম দিকে ভেলোর ও তিরুভান্নামালাই জেলা, উত্তর দিকে তিরুভাল্লুর ও চেন্নাই জেলা এবং দক্ষিণ দিকে ভিল্লুপ্পুরম জেলা। জেলার মোট উপকূলরেখার দৈর্ঘ্য ৫৭ কিলোমিটার। নিচে জেলার গ্রীষ্ম ও শীতকালীন গড় তাপমাত্রা দেওয়া হল:
প্রাক-বর্ষাকালীন বৃষ্টিপাতের পরিমাণ জেলায় সর্বত্র সমান। তবে উপকূলবর্তী অঞ্চলগুলিতে তুলনামূলকভাবে বেশি বৃষ্টি হয়। জেলাটি প্রধানত বর্ষাকালীন বৃষ্টির উপরই নির্ভরশীল। উত্তর-পূর্ব ও দক্ষিণ-পশ্চিম মৌসুমী বায়ু এই জেলার বৃষ্টিপাতের প্রধান কারণ। উভয় বায়ুর প্রভাবে বার্ষিক যথাক্রমে ৫৪% ও ৩৬% বৃষ্টিপাত হয়। সাধারণ বর্ষায় জেলায় গড় বৃষ্টিপাতের পরিমাণ ১২০০ মিলিমিটার।


title: কাঞ্চীপুরম জেলা

text: পালার নদী এই জেলার সবচেয়ে গুরুত্বপূর্ণ নদী। যদিও অন্ধ্রপ্রদেশে এই নদীর উপর কয়েকটি বাঁধ তৈরির জন্য এটি প্রায় সারা বছরই শুকনো থাকে। এই জেলায় কয়েকটি পাহাড় রয়েছে। মাদুরান্তাকম পঞ্চায়েত সমিতিতে কয়েকটি ছোটো পাহাড় রয়েছে। জেলায় মোট বনাঞ্চলের পরিমাণ ২৩,৫৮৬ হেক্টর।


title: কাঞ্চীপুরম জেলা

text: মন্দির-নগরী কাঞ্চীপুরম এই জেলার সদর শহর। প্রশাসনিক কাজের সুবিধার জন্য এই জেলাকে তিনটি রাজস্ব বিভাগে বিভক্ত করা হয়েছে। এই তিনটি বিভাগের অধীনে ৮টি পঞ্চায়েত সমিতি ও মোট ১,২১৪টি রাজস্ব গ্রাম রয়েছে। উন্নয়নের সুবিধার জন্য জেলাটিকে মোট ১৩টি ব্লক ও ৬৪৮টি গ্রাম পঞ্চায়েতে বিভক্ত করা হয়েছে।


title: কাঞ্চীপুরম জেলা

text: কাঞ্চীপুরম জেলার আটটি পঞ্চায়েত সমিতি হল:


title: কাঞ্চীপুরম জেলা

text:
আলান্দুর, চেঙ্গলপট্টু, কাঞ্চীপুরম, শোলিঙ্গানাল্লুর, শ্রীপেরমবুদুর ও তাম্বারাম পঞ্চায়েত সমিতিগুলি চেন্নাই মহানগরীয় অঞ্চলের অন্তর্গত।
২০১১ সালের ভারতের জনগণা অনুসারে, কাঞ্চীপুরম জেলার জনসংখ্যা ৩,৯৯০,৮৯৭। এই জনসংখ্যা লাইবেরিয়া রাষ্ট্রের বা মার্কিন অঙ্গরাজ্য ওরেগনের জনসংখ্যার প্রায় সমান। জনসংখ্যার ভিত্তিতে এটি ভারতের ৬৪০টি জেলার মধ্যে ৫৯তম। জেলার জনঘনত্ব । জনসংখ্যার বৃদ্ধির হার ২০০১-২০১১ দশকে ছিল ৩৮.৬৯%। কাঞ্চীপুরমের লিঙ্গানুপাত প্রতি ১০০০ পুরুষে ৯৮৫ জন নারী। সাক্ষরতার হার ৮৫.২৯%।


title: কাঞ্চীপুরম জেলা

text: কাঞ্চীপুরম জেলা একটি কৃষিজীবী-প্রধান জেলা। জেলার ৪৭% বাসিন্দা কৃষিকাজের সঙ্গে যুক্ত। ধান এই জেলার প্রধান ফসল। অন্যান্য ফসলের মধ্যে উল্লেখযোগ্য হল চীনাবাদাম, আখ ইত্যাদি উল্লেখযোগ্য। এই জেলায় ৭৬.৫০ মেট্রিক টন জ্বালানি কাঠ ও ৮.০৩৯ টন কাজুবাদাম উৎপাদন করা হয়। এই জেলার সেচের উৎস হল পালার নদী, জলাশয় ও কুয়োগুলি।


title: কাঞ্চীপুরম জেলা

text: কাঞ্চীপুরমকে ‘রেশম নগরী’ ও ‘মন্দিরনগরী’ বলা হয়। এই শহরের অধিবাসীদের অনেকে রেশমের শাড়ি উৎপাদন করে। প্রায় ৪০০ বছর আগে এখানকার রেশম শিল্পীরা এই শহরে বসতি স্থাপন করে। এই শহরের রেশমি শাড়ির চাহিদা সারা দেশে রয়েছে।


title: কাঞ্চীপুরম জেলা

text: তামিলনাড়ু রাজ্যের ১৬৬টি নোটিফায়েড অঞ্চলের ৭০% এই জেলায় অবস্থিত। এর মধ্যে কুনরাতুর, এরুমাইয়ুর, নন্দমপক্কম, সিরুকালাতুর, সিকারায়াপুরম, কদপেরি, তিরুনীরমালাই, আয়ানচেরি, কিলমবক্কম ও ননমঙ্গলমের নাম উল্লেখযোগ্য।


title: কাঞ্চীপুরম জেলা

text:
রাজ্য রাজধানী চেন্নাই-এর কাছে অবস্থিত বলে কাঞ্চীপুরম দেশের শিল্পোন্নত জেলাগুলির একটি। শ্রীপেরামবুদুর-সংলগ্ন অঞ্চলটিকে দেশের অন্যতম বৃহৎ শিল্পাঞ্চলে পরিণত করা হয়েছে। হ্যুন্ডাই, ফোর্ড, মিৎসুবিশি, নোকিয়া, স্যামসাং, ডেল, সেন্ট গোবেইন ইত্যাদি সংস্থার কারখানা আছে এই জেলায়। এই জেলায় তথ্যপ্রযুক্তি শিল্পকেন্দ্রও আছে। টাটা কনসাল্টেন্সি সার্ভিসেস, ইনফোসিস, উইপ্রো টেকনোলজিস, কগনিজ্যান্ট টেকনোলজি সলিউশনস ইত্যাদি তথ্যপ্রযুক্তি সংস্থার অফিস আছে এই জেলায়।
কাঞ্চীপুরম শহরটিকে বলা হয় “সহস্র মন্দিরের নগরী”। একাম্ববরনধর মদনিরের ১৯২ ফুট উঁচু স্তম্ভটি এবং বরদারাজ পেরুমল মন্দিরের ১০০-স্তম্ভবিশিষ্ট মণ্ডপমটি বিখ্যাত। এদুটি বিজয়নগর সাম্রাজ্যের স্থাপত্যশৈলীর নিদর্শন। ব্রিটিশ গভর্নর-জেনারেল রবার্ট ক্লাইভ বরদারাজ পেরুমল মন্দিরের স্থাপত্যে মুগ্ধ হয়ে মন্দিরে কিছু মূল্যবান গয়না উপহার দিয়েছিলেন। এখন মন্দির ছাড়াও কাঞ্চীপুরম বস্ত্র উৎপাদন কেন্দ্র হিসেবে প্রসিদ্ধি অর্জন করেছে। কাঞ্চীপুরমের কাছে ওয়াজালাপেট রেশমি শাড়ি উৎপাদনের একটি বড়ো কেন্দ্র।


title: কাঞ্চীপুরম জেলা

text: বেদান্তঙ্গল হল ভারতের প্রধান জলচর পাখির অভয়ারণ্য। এটি কাঞ্চীপুরম থেকে ৪৮ কিলোমিটার দূরে। এখানে সারস, বক, করমরান্ট, ডার্টারস, ফ্লেমিংগো, পেলিক্যান, মুরহেন, হেরন, মাছরাঙা, স্যান্ডপাইপার, সাদা ইবিস, স্পুনবিল, রাজহাঁস ও গ্রে ওয়াগটেইল প্রভৃতি পাখি মরসুম-ভেদে আসে। অক্টোবর-মার্চ মাসে পরিযায়ী পাখিরা আসে। নদীর তীর থেকে বা ওয়াচ টাওয়ার থেকে পাখি দেখার ব্যবস্থা আছে।


title: কাঞ্চীপুরম জেলা

text:
মুট্টুকাড়ু একটি বিরাট হ্রদ। এটি বঙ্গোপসাগরের একটি কয়াল। এখানে বোটিং ও সার্ফিং করার ব্যবস্থা আছে। এটি কাঞ্চীপুরম থেকে ৮০ কিলোমিটার দূরে অবস্থিত। তামিলনাড়ু পর্যটন উন্নয়ন কর্পোরেশন এটিকে একটি চড়ুইভাতির জায়গা ও জলক্রীড়াস্থল হিসেবে গড়ে তুলেছে। এখানে প্রশিক্ষণ ও ডেমনস্ট্রেশন প্রোগ্রামেরও আয়োজন করা হয়।
পল্লব রাজত্বকালে মামল্লপুরম ছিল একটি প্রধান বন্দর নগরী। এটি কাঞ্চীপুরমের প্রধান পর্যটনকেন্দ্রগুলির একটি। মামল্লপুরমের মন্দির ও স্মারক স্থাপত্যগুলি দ্রাবিড় মন্দির স্থাপত্য ও পল্লব শিল্পের উল্লেখযোগ্য উদাহরণ। এখানকার একগুচ্ছ স্থাপত্যকে ইউনেস্কো বিশ্ব ঐতিহ্য হিসেবে স্বীকৃতি দিয়েছে।
কোভলং চেন্নাই থেকে ৪০ কিলোমিটার দূরে মহাবলীপুরম রোডে অবস্থিত একটি মৎস্যজীবী-অধ্যুষিত গ্রাম। এখন এটি একটি বিলাসবহুল সৈকত রিসর্ট। এখানে উইন্ডসার্ফিং ও সাঁতার কাটার ব্যবস্থা করা হয়েছে। এখানে একটি দরগা ও পুরনো গির্জাও আছে।
দক্ষিণচিত্রে অষ্টাদশ, ঊনবিংশ ও বিংশ শতাব্দীর প্রথমার্ধের গৃহনির্মাণ শৈলী অনুসারে বাড়ি তৈরি করা হয়েছে এবং গ্রাম্য রাস্তা এবং তামিল, কেরেলীয়, অন্ধ্রীয় ও কন্নড় স্থাপত্য ও জীবনযাত্রা সম্পর্কে অবহিত করানোর কর্মশালা স্থাপন করা হয়েছে।


title: কাঞ্চীপুরম জেলা

text: মাদ্রাজ ক্রোকোডাইল ব্যাংক মামল্লপুরম থেকে ১৪ কিলোমিটার দূরে অবস্থিত একটি কুমির প্রজনন কেন্দ্র। এখানে ৬টি প্রজাতির ৫০০০ কুমির, অ্যালিগেটর ও অন্যান্য সরীসৃপের বন্দী অবস্থায় প্রজনন করানো হয়। এগুলিকে খোলামেলা জলাভূমি এলাকায় রাখা হয়। এখানে একটি সর্পখামার আছে। এখানে বিষপ্রতিশেধক উৎপাদন করা হয়। এছাড়া এখানে নিয়মিত বিষ নিষ্কাষণ প্রদর্শনীও হয়।


title: ফিলিপ্‌স রেখা

text: ফিলিপ্‌স রেখা হল একটি আর্থনীতিতে বেকারত্বের হার ও মুদ্রাস্ফীতির মধ্যে একটি বিপরিতধর্মী রেখাচিত্র। রেখাটির মূল প্রতিপাদ্য বিষয় হল মুদ্রাস্ফীতির উচ্চহারের ফলে বেকারত্বের হার হ্রাস পায়। সাধারণত এই বিপরীতধর্মী সম্পর্ক স্বল্প সময়ের জন্য প্রযোজ্য হলেও বৃহৎ পরিসরে এবং বিসৃত সময়ের ব্যাবধানে এটি কার্যকর নয়। ফিলিপস রেখাটি বর্তমান অর্থনীতিতে একটি সরল তত্ত্ব হিসেবে গণ্য করা হয় কারণ এটি স্বল্প গভীরতায় মুদ্রাস্ফীতির প্রভাবে মুদ্রার সাধারণ গতিবৃদ্ধির ফলে অর্থনীতিতে যে প্রভাব পরে এবং তার ফলশ্রুতিতে বেকারত্বের হারে কি ধরনের স্বল্পমেয়াদী পরিবর্তন আসে শুধুমাত্র তাই তুলে ধরে। কিন্তু এই রেখায় সাধারণ কিছু সীমাবদ্ধতা থাকায় দীর্ঘমেয়াদী ফলাফল নির্ণয় করা সম্ভব হয় না।


title: ফিলিপ্‌স রেখা

text: ১৯৫৮ সালে নিউজিল্যান্ডে জন্মগ্রহণকারী অর্থনীতিবিদ উইলিয়াম ফিলিপ্‌স যুক্তরাজ্যে "দি রিলেশন বিটুইন আনইমপ্লয়মেন্ট এন্ড দি রেট অফ চেঞ্জ অফ মানি ওয়েজ রেট ইন ইউনাইটেড কিংডম" নামে একটি গবেষণাপত্র প্রকাশ করেন যা ইকোনোমিয়া নামে একটি ত্রৈমাসিক জার্নালে প্রকাশিত হয়। সেই গবেষণাপত্রে ফিলিপ্‌স জানান কিভাবে তিনি মুদ্রাস্ফীতি ও বেকারত্বের হারের মধ্যকার সম্পর্ক বহু বছর ধরে পর্যবেক্ষন করেছেন। পরবর্তীতে পল স্যামুয়েলসন এবং রবার্ট সলও উইলিয়াম ফিলিপ্‌স এই গবেষণা নিয়ে কাজ করেন এবং একই জাতীয় ফলাফল প্রাপ্ত হন অর্থাৎ মুদ্রাস্ফীতি বাড়লে বেকারত্বের হার কমে।


title: ফিলিপ্‌স রেখা

text:
১৯২০ সালের দিকে মার্কিন অর্থনীতিবিদ ইরভিং ফিশার ফিলিপ্‌স রেখার মত প্রায় সমগ্রোত্রিয় এবং একই ধরনের রৈখিক সম্পর্কের খোঁজ পেয়েছিলেন। তবে ফিলিপ্‌স রেখায় অর্থ মজুরির গতিবিধি সম্পর্কে বর্ননা রয়েছে।
ইংরেজি ভাষায় নাইরু (NAIRU) শব্দটির পূর্ন রূপ হল নন এক্সিলারেটীং ইনফ্লেশন রেট অফ আনইমপ্লয়মেন্ট বা মুদ্রাস্ফীতির এমন একটি হার যাতে বেকারত্বের হারে কোন ধরনের পরিবর্তন আসে না। এটিকে বেকারত্বের প্রাকৃতিক হারও বলা হয়ে থাকে। এই নাইরুই স্বল্পমেয়াদী ও দীর্ঘমেয়াদী ফিলিপস রেখার মধ্যে পার্থক্য সৃষ্টি করে। স্বল্পমেয়াদী ফিলিপস রেখা একটি সাধারণ ফিলিপস রেখার মত হলেও দীর্ঘমেয়াদে এই রেখা খানিকটা পরিবর্তীত হয়ে প্রাকৃতিক বেকারত্বের একটি স্থায়ী সূচক তৈরী করে।


title: চেঙ্গলপট্টু পঞ্চায়েত সমিতি

text:
চেঙ্গলপট্টু পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির প্রধান কার্যালয় চেঙ্গলপট্টু শহরে অবস্থিত।
২০১১ সালের জনগণনা অনুসারে, চেঙ্গলপট্টু পঞ্চায়েত সমিতির জনসংখ্যা ৫৭১২৫৪। এর মধ্যে ২৮৮৪২২ জন পুরুষ ও ২৮২৮৪৩ জন মহিলা। লিঙ্গানুপাত প্রতি ১০০০ পুরুষে ৯৮১ জন মহিলা। এই পঞ্চায়েত সমিতির সাক্ষরতার হার ৭৭.৫৬%। ছয় বছর বয়সের নিচে পুরুষের সংখ্যা ২৯৪৯২ ও মহিলার সংখ্যা ২৮৪৭৬।


title: অষ্টভুজকরম

text: অষ্টভুজকরম হল ১০৮টি "দিব্য দেশম" বা আলোয়ার নামে পরিচিত বারো জন সন্ত কবির দ্বারা পূজিত বিষ্ণুমন্দির। এটি কাঞ্চীপুরমে অবস্থিত।


title: অষ্টভুজকরম

text: মন্দিরটি ছোটো মন্দির। এতে একটি কুণ্ড (পবিত্র পুকুর) ও তিনটি গোপুরম আছে। মন্দিরের প্রধান দেবতা হলেন "অষ্টভুজ পেরুমল"-রূপী বিষ্ণু। "তায়ার" বা দেবতার পত্নীর জন্যও একটি মন্দির আছে। দেবতার পত্নী এখানে "আলারমেল মাঙ্গাই তায়ার" নামে পূজিত হন। এখানে হনুমান, আলোয়ার, অণ্ডাল, সুদর্শন চক্র ও সরবেশ্বরেরও মন্দির আছে।


title: অষ্টভুজকরম

text: সরস্বতী ব্রহ্মার যজ্ঞ নষ্ট করতে অনেকগুলি অসুর পাঠিয়েছিলেন। বিষ্ণু তাদের সবাইকে বধ করেন। শেষ পর্যন্ত সরস্বতী এক ভয়ানক সাপকে পাঠান। তাকে বধ করতে বিষ্ণু "অষ্টভুজ পেরুমল" বা আট হাতে আট অস্ত্রধারী মূর্তি গ্রহণ করেন। সাপটিকে যজ্ঞশালার বায়ুকোণে পাওয়া গিয়েছিল। এই জায়গাটিই এখন এই মন্দিরের "সরবেশ্বরণ" অংশ।


title: অষ্টভুজকরম

text: অন্য মতে, এই মন্দিরটির সঙ্গে বিষ্ণুর "গজেন্দ্র মোক্ষ" কীর্তির সঙ্গে সম্পর্ক আছে। বিষ্ণু হস্তিরাজ গজেন্দ্রকে অভিশাপ থেকে উদ্ধার করার জন্য অবতীর্ণ হয়েছিলেন।


title: একোত্তর আগম

text: একোত্তর আগম () একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং () গ্রন্থে চারটি আগমের মধ্যে একোত্তর আগম একটি।


title: একোত্তর আগম

text: ৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে। আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়। এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়। পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়। একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে।


title: একোত্তর আগম

text: একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ তিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন।


title: একোত্তর আগম

text: একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তাঁর পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তাঁর অভিজ্ঞতা ও উপলব্ধি সম্বন্ধে বিস্তারিত প্রতিবেদন তাঁর পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ।


title: চেঙ্গলপট্টু রোমান ক্যাথলিক ডায়োসিস

text: চেঙ্গলপট্টু রোমান ক্যাথলিক ডায়োসিস () হল ভারতের মাদ্রাজ ও মায়লাপোর ইকলেসিয়াস্টিক্যাল প্রভিন্সের অধীনস্থ একটি ডায়োসিস। এটি তামিলনাড়ু রাজ্যের কাঞ্চীপুরম জেলার চেঙ্গলপট্টু শহরে অবস্থিত। ২০০২ সালের ১৯ জুলাই মাদ্রাজ ও মায়লাপোর মেট্রোপলিটান আর্চডায়োসিসের অধীনে চেঙ্গলপট্টু ডায়োসিস গঠিত হয়।


title: রাজীব গান্ধী স্মারক স্থল

text: রাজীব গান্ধী স্মারক স্থল হল ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। এইখানে ভারতের প্রাক্তন প্রধানমন্ত্রী রাজীব গান্ধী জঙ্গি হামলায় নিহত হয়েছিলেন। এই স্থানটি তামিলনাড়ুর কাঞ্চীপুরম জেলায় অবস্থিত। রাজ্যের রাজধানী চেন্নাই রাজীব গান্ধী স্মারক স্থলের নিকটে অবস্থিত। রাজীব গান্ধী যে পথে শেষবার হেঁটে গিয়েছিলেন সেই পথটির নামকরণ করা হয়েছে "আলোর পথ" বা "পাথ অফ লাইট"। বোমা বিস্ফোরণের স্থলটি সাতটি স্তম্ভ দিয়ে ঘেরা আছে। একটি পাথরের ফলকে সেই দিনের ঘটনার বিবরণ লেখা আছে। এখানকার লনে একটি বিশালাকার জাতীয় পতাকা উড্ডীয়মান অবস্থায় থাকে।


title: হিজরত

text: হিজরত () বলতে ৬২২ সালের ২১ জুন হতে ২ জুলাইয়ের মধ্যে নবী মুহাম্মদ এবং তার অনুসারীদের মক্কা থেকে মদীনায় গমন করাকে বোঝানো হয়।


title: হিজরত

text: মক্কার অধিবাসীদের তাকে হত্যা করার পরিকল্পনার কথা জানতে পেরে ৬২২ সালের জুন মাসের শেষের দিকে নবী মুহাম্মাদ একান্ত অনুসারী আবু বকর সিদ্দিকীকে সাথে নিয়ে গোপনে মক্কা ত্যাগ করেন। মুহাম্মাদ এবং তার অনুসারীরা মক্কা থেকে উত্তরে অবস্থিত ইয়াসরিব শহরে গমণ করে। শীঘ্রই ইয়াসরিব-এর নাম হয়ে যায় "মদীনাত উন-নবী", যার অর্থ: "নবীর শহর", কিন্তু কিছুদিন পরই "উন-নবী" বাদ দিয়ে দেয়া হয়, ফলে এর নাম হয় মদীনা, যার অর্থ: "শহর"।


title: হিজরত

text: ইসলাম প্রচারের প্রথম দিকে ৬১৫ সালে হযরত মুহম্মদের নির্দেশে ওসমান বিন আফফান ও তার স্ত্রী রোকাইয়াসহ মোট ১৫ জন মুসলমান আবসিনিয়ায় গমণ করেন, এটিই 'প্রথম হিজরত' নামে পরিচিত।


title: নিকায়

text: নিকায় (পালি: निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের বিভাগগুলিকে বলা হয়। নিকায় শব্দের পালি ভাষায় অর্থ সংকলন বা সংগ্রহ। নিকায় ত্রিপিটকের সূত্র পিটকের আগমের অনুরূপ।


title: নিকায়

text: থেরবাদ বৌদ্ধধর্মে সুত্ত পিটক পাঁচটি নিকায়ে বিভক্ত। এই পাঁচটি নিকায় হল


title: শ্যামাকোলা

text: শ্যামাকোলা বা পানিকোলা পানিতে নিমজ্জিত বীরুৎজাতীয় গাছ। এরা রাম করোলা বা কাক্কোলাই নামেও পরিচিত।


title: শ্যামাকোলা

text:
শ্যামাকোলা মাটিতে মূলীবদ্ধ থাকে। এর পাতা ভাসমান, স্বচ্ছ, চারপাশ খাড়া, গড়নের দিক থেকে প্রশস্ত ডিম্বাকার বা তাম্বুলাকৃতির। এরা সাধারণত ১০ থেকে ২৫ সেন্টিমিটার পর্যন্ত লম্বা হতে পারে। উপবৃত্তাকার এই পাতাগুলোর শিরা ৭ থেকে ১১টি, অভিসারী এবং মূলীয় অংশ ক্রমশ একত্রিত হয়ে একটি বৃন্ত গঠন করে। এর বৃত্যংশ তিনটি। পাপড়ির সংখ্যা তিন এবং সাদা রঙের। নিম্নাংশ হলুদ দাগযুক্ত থাকে এবং দ্বিখণ্ডিত পুংকেশরের সংখ্যা ৬ থেকে ১৫টি। ফল ৩ থেকে ৪ সেন্টিমিটার দীর্ঘ ও এর শীর্ষ সরু হয়। বীজ অনেক হয় এবং দীর্ঘায়ত ও পুরু হয়। বর্ষাকাল প্রস্ফুটন মৌসুম।
শ্যামাকোলা সাধারণত আফ্রিকা, অস্ট্রেলিয়া ও দক্ষিণ এশিয়ার কয়েকটি দেশে প্রাকৃতিকভাবেই জন্মে।


title: শ্যামাকোলা

text: শ্যামাকোলা সবজি হিসেবে খাওয়া যায়। গাছের বৃন্ত ও ফলক সবজি হিসেবে খাওয়া হয়। শিশুরা সাধারণত বীজ শুকিয়ে ভেজে খেতে পছন্দ করে।


title: নূরুল হক (বীর প্রতীক)

text: শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: নূরুল হক (বীর প্রতীক)

text: শহীদ নূরুল হকের পৈতৃক বাড়ি চাঁদপুর জেলার কচুয়া উপজেলার আকানিয়া গ্রামে। তিনি অবিবাহিত ছিলেন। তাঁর বাবার নাম আবদুস সোবহান এবং মায়ের নাম রায়েতুন নেছা।


title: নূরুল হক (বীর প্রতীক)

text: শহীদ নূরুল হক চাকরি করতেন ইপিআরে। ১৯৭১ কর্মরত ছিলেন দিনাজপুর সেক্টরের ঠাকুরগাঁও উইংয়ের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনঃসংগঠিত হওয়ার পর ৬ নম্বর সেক্টরের ভোজনপুর সাব-সেক্টরে যুদ্ধ করেন।


title: নূরুল হক (বীর প্রতীক)

text: ১৯৭১ সালের মুক্তিযুদ্ধকালে নদের পূর্ব পাশে ছিল পাকিস্তান সেনাবাহিনীর দুটি ঘাঁটি। এর একটি ছিলো পঞ্চগড় জেলার পঞ্চগড় সদর উপজেলার অন্তর্গত অমরখানায় এবং অন্যটি জগদলহাটে। পঞ্চগড়-তেঁতুলিয়া সড়কের পূর্ব পাশে অমরখানা-জগদলহাট এলাকা দিয়ে উত্তর-দক্ষিণে চাওই নদ প্রবহমান। নদের পশ্চিম পাশে ছিল মুক্তিবাহিনীর অবস্থান। সেখানে ছিল মুক্তিযোদ্ধাদের কয়েকটি দল। একটি দলে ছিলেন নূরুল হক। ২২ নভেম্বর রাতে মুক্তিবাহিনী পাকিস্তান সেনাবাহিনীর অমরখানা অবস্থানে আক্রমণ চালায়। এ আক্রমণে মুক্তিবাহিনীর পক্ষে নূরুল হকের দলসহ মুক্তিযোদ্ধাদের তিনটি দল অংশ নেয়। আক্রমণের আগে ভারতীয় সেনাবাহিনীর আর্টিলারি দল পাকিস্তান সেনাবাহিনীর ঘাঁটিতে গোলাবর্ষণ করে। এর সহায়তায় নূরুল হকসহ মুক্তিযোদ্ধারা বিপুল বিক্রমে পাকিস্তানি সেনাদের ওপর ঝাঁপিয়ে পড়েন। তাঁদের তীব্র আক্রমণের মুখে পাকিস্তান সেনাবাহিনী পিছু হটে যায়। অমরখানা মুক্তিযোদ্ধাদের দখলে আসে। অমরখানা দখলের মধ্য দিয়ে ওই এলাকায় মুক্তিযুদ্ধের মোড় দারুণভাবে ঘুরে যায়। অধিনায়কের নির্দেশে নূরুল হকসহ উদ্দীপ্ত মুক্তিযোদ্ধারা ২৩ নভেম্বর জগদলহাটে আক্রমণ করেন। এবারও ভারতীয় সেনাবাহিনী তাঁদের সহযোগিতা করে। কিন্তু এদিন মুক্তিযোদ্ধারা সফলতা অর্জন করতে পারেননি। পাকিস্তান সেনাবাহিনী তীব্রভাবে তাঁদের প্রতিরোধ করে। তখন সেখানে দুই পক্ষে তুমুল যুদ্ধ হয়। এ যুদ্ধে নূরুল হকসহ কয়েকজন মুক্তিযোদ্ধা সাহসিকতার সঙ্গে যুদ্ধ করেন। পাকিস্তান সেনাবাহিনীর জগদলহাটের ঘাঁটি ছিল বেশ শক্ত। চারপাশে ছিল বাংকার। চারদিকে বিছানো ছিল অসংখ্য মাইন ও বুবিট্র্যাপ। নূরুল হকসহ অনেক মুক্তিযোদ্ধা পাকিস্তান সেনাবাহিনীর দুর্ভেদ্য ওই প্রতিবন্ধকতা পার হয়ে মূল প্রতিরক্ষায় ঢুকে পড়েন। এ সময় তাঁর দুই পাশের দু-তিনজন সহযোদ্ধা মাইন ও গুলির আঘাতে মাটিতে লুটিয়ে পড়েন। এতে তিনি দমেননি। থেমেও যাননি। পাকিস্তানিদের প্রতিরোধ ভাঙার জন্য তিনি গুলি করতে করতে সামনে যাওয়ার চেষ্টা করেন। দেশমাতৃকার প্রতি অকৃত্রিম ভালোবাসা ও প্রতিশোধের নেশায় সাহসী নূরুল হক এগিয়ে গেলেও সফল হতে পারেননি। একপর্যায়ে পাকিস্তান সেনাবাহিনীর গুলিতে মাটিতে লুটিয়ে পড়েন তিনি। বুকে গুলি লাগে তাঁর। নিমেষে নিভে যায় তাঁর জীবনপ্রদীপ। সেদিন যুদ্ধে নূরুল হকসহ কয়েকজন সহযোদ্ধার শহীদ হওয়ার ঘটনা মুক্তিযোদ্ধাদের মনে প্রতিশোধের স্পৃহা আরও বেশি করে জাগিয়ে তোলে। তাঁরা ২৪ নভেম্বর নতুন উদ্যমে জগদলহাটে আক্রমণ চালান। ভারতীয় সেনাবাহিনীর ১২ রাজপুত রেজিমেন্টের একটি দল তাঁদের সহযোগিতা করে। সম্মিলিত আক্রমণে দিশেহারা পাকিস্তানি সেনারা পঞ্চগড়ে পশ্চাদপসরণ করতে বাধ্য হয়। তিন দিনের যুদ্ধে পাকিস্তানি সেনাদের ব্যাপক ক্ষয়ক্ষতি হয়। মুক্তিযোদ্ধারা অনেক অস্ত্রশস্ত্র ও গোলাবারুদ হস্তগত করেন। নূরুল হকসহ কয়েকজন মুক্তিযোদ্ধাকে যুদ্ধক্ষেত্রের পাশেই সমাহিত করা হয়।


title: নূরুল হক (দ্ব্যর্থতা নিরসন)

text: নূরুল হক নামটি নিম্নের ব্যক্তিবর্গকে নির্দেশ করতে পারেঃ


title: এহসান খান

text: এহসান খান (জন্ম ১৯৬০) একজন বাংলাদেশি স্থপতি। তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে স্নাতক সম্পন্ন করেন। তিনি স্থাপত্য উপদেষ্টা প্রতিষ্ঠান এহসান খান আর্কিটেক্টস লিমিটেডের প্রতিষ্ঠাতা। তাঁর উল্লেখযোগ্য কাজের মধ্যে রয়েছে গোপালগঞ্জে বঙ্গবন্ধু শেখ মজিবুর রহমানের সমাধি, নিসর্গ ঐরাবত ন্যাচার ইন্টারপ্রিটেশন সেন্টার, টেকনাফ। এছাড়া ঢাকার হাতিরঝিল প্রকল্পের তিনি অন্যতম স্থপতি।


title: এহসান খান

text: ২০১০ সালে এহসান খান তাঁর ন্যাচার ইন্টারপ্রিটেশন সেন্টার প্রকল্পের জন্য আগা খান অ্যাওয়ার্ড ফর আর্কিটেকচার-এর জন্য মনোনীত হন। এছাড়া বঙ্গবন্ধুর সমাধি ডিজাইনের জন্য তিনি বাংলাদেশ স্থপতি ইন্সটিটিউটের বর্ষসেরা স্থপতি পুরস্কার অর্জন করেন।


title: মঙ্গলযান

text: মঙ্গলযান ( ) হল মঙ্গল গ্রহের একটি অরবিটার। এটি ২০১৩ সালের ৫ই নভেম্বর পৃথিবীর কক্ষপথ থেকে সফলভাবে উৎক্ষেপণ করা হয়েছে। এটি উৎক্ষেপণ করেছে ভারতীয় মহাকাশ গবেষণা সংস্থা (ইসরো) এই অভিযানটি হল একটি "টেকনোলজি ডেমনস্ট্রেটর" প্রকল্প। আন্তঃগ্রহ অভিযানের জন্য প্রয়োজনীয় নকশা, পরিকল্পনা, ব্যবস্থাপনা ও অপারেশন-সংক্রান্ত প্রযুক্তির উন্নয়নের উদ্দেশ্যে এই অভিযানটি চালানো হচ্ছে।


title: মঙ্গলযান

text: মঙ্গলযান প্রোবটি ভারতের অন্ধ্রপ্রদেশ রাজ্যের শ্রীহরিকোটার সতীশ ধবন মহাকাশ কেন্দ্র ফার্স্ট লঞ্জ প্যাড থেকে একটি পোলার স্যাটেলাইট লঞ্চ ভেহিকল (পিএসএলভি) রকেট সি২৫-এর মাধ্যমে ২০১৩ সালের ৫ই নভেম্বর ভারতীয় সময় রাত ২:৩৮ নাগাদ উৎক্ষেপণ করা হয়েছে। লঞ্চ উইন্ডোটি প্রায় ২০ দিন দীর্ঘ। এটি শুরু হয়েছে ২৮ অক্টোবর। মঙ্গলযান ভারতের প্রথম আন্তঃগ্রহ অভিযান। এটি সফল হয়েছে এবং ইসরো বিশ্বের চতুর্থ মহাকাশ সংস্থা হিসেবে মঙ্গলগ্রহে পৌছেছে।


title: মঙ্গলযান

text: ২৪শে সেপ্টেম্বর ২০১৪ তারিখে মঙ্গলযান সফলতার সহিত মঙ্গলগ্রহর মহাকর্য বলের ভেতর প্রবেশ করে এবং ইহার কার্যক্রম শুরু করে। পূর্ববর্তী পরিকল্পনা ছিল যে মঙ্গলযান খুবি উচ্চমাত্রার একটি মঙ্গলগ্রহ কেন্দ্রিক উপবৃত্তাকার কক্ষপথে পরিভ্রমন করবে, ৩.২ দিনে মঙ্গলগ্রহর চারিদিকে একবার এটির পরিভ্রমন সমাপ্ত হবে, গ্রহপৃষ্ঠ থেকে এই উপবৃত্তাকার কক্ষপথের সবচেয়ে দুরের বিন্দুর দূরত্ব ৮০,০০০ কিমি (৫০,০০০মাইল) এবং সবচেয়ে কাছের বিন্দুর দূরত্ব হবে ৪২৩ কিমি (২৬৩ মাইল)।


title: বাংলা প্রাদেশিক নির্বাচন, ১৯৪৬

text: বাংলা প্রাদেশিক নির্বাচন ১৯৪৬ ব্রিটিশ ভারতের অধীন অবিভক্ত বাংলায় অনুষ্ঠিত হয়েছিল। এ নির্বাচনের মাধ্যমেই ভারতে হিন্দু ও মুসলমানদের জন্য সতন্ত্র আবাসভূমি প্রতিষ্ঠার ধারণাটি তরান্বিত হয়। প্রাদেশিক নির্বাচনে ভারতের সকল প্রদেশে মুসলমানদের জন্য সংরক্ষিত ৪৯৫টি আসনের মধ্যে মুসলিম লীগ ৪২৩টি আসন লাভ করে। অবিভক্ত বাংলার মোট জনসংখ্যার ৫৫.২৯ শতাংশ মুসলমান ও ৪৪.৭১ শতাংশ ছিলেন হিন্দু। অবিভক্ত বাংলায় এই নির্বাচনে মুসলমান সংখ্যাগরিষ্ঠ দল হিসেবে মুসলিম লীগ জয় লাভ করে এবং হোসেন শহীদ সোহরাওয়ার্দী প্রধানমন্ত্রী নির্বাচিত হন।


title: জয়রামবাটী

text:
জয়রামবাটী হল পশ্চিমবঙ্গের বাঁকুড়া জেলার অন্তর্গত বিষ্ণুপুর মহকুমার কোতুলপুর থানার একটি গ্রাম। ১৮৫৩ সালে জয়রামবাটী গ্রামে রামকৃষ্ণ পরমহংসের পত্নী সারদা দেবীর জন্ম হয়েছিল। রামকৃষ্ণ পরমহংসের অনুগামীদের কাছে এই গ্রামটি তাই একটি তীর্থস্থানের মর্যাদা পায়।
জয়রামবাটী গ্রামটি রামকৃষ্ণ পরমহংসের জন্মস্থান কামারপুকুর গ্রাম থেকে ৩ মাইল পশ্চিমে। বিষ্ণুপুর ও আরামবাগ শহর দুটি এই গ্রাম থেকে যথাক্রমে সাতাশ মাইল ও বারো মাইল দূরে অবস্থিত। গ্রাম থেকে আধ মাইল দূরে অবস্থিত আমোদর নদ। এটি মূলত কৃষিভিত্তিক একটি গ্রাম।


title: জয়রামবাটী

text:
সারদা দেবীর বাসভবনটি বর্তমানে রামকৃষ্ণ মঠ ও মিশনের অধীনস্থ। বাসভবনটি একটি মঠে রূপান্তরিত করা হয়েছে। মঠটির নাম "মাতৃমন্দির মঠ, জয়রামবাটী"। এই মঠের মধ্যে আছে মাতৃমন্দির, মায়ের পুরাতন বাটী ও নূতন বাটী, পুন্যিপুকুর ও সুন্দরনারায়ণ ধর্মঠাকুরের মন্দির।
"মাতৃমন্দির" হল মাতৃমন্দির মঠের কেন্দ্রস্থলে অবস্থিত সারদা দেবীর মন্দির। ঠিক যে স্থানটিতে সারদা দেবীর জন্ম হয়, সেই স্থানটির উপর এই মন্দিরটি নির্মিত হয়। সারদা দেবীর আদি বাড়িটি এই জমিখণ্ডের উপরেই ছিল। সেই বাড়িতে তিনি নয় বছর বয়স পর্যন্ত বাস করেছিলেন। এখানেই রামকৃষ্ণ পরমহংসের সঙ্গে তাঁর বিবাহ সম্পন্ন হয়।


title: জয়রামবাটী

text: স্বামী সারদানন্দ ১৯২৩ সালের ১৯ এপ্রিল (হিন্দু উৎসব অক্ষয় তৃতীয়ার দিন) মাতৃমন্দির প্রতিষ্ঠা করেন। প্রথমে মন্দিরে সারদা দেবীর একটি তৈলচিত্র পূজা করা হত। ছবিটি সারদা দেবীর শিষ্য ললিত চট্টোপাধ্যায় লন্ডন থেকে আঁকিয়ে এনেছিলেন। সারদা দেবী নিজেও সেই ছবিটি পূজা করেছিলেন বলে জানা যায়। ১৯৫৪ সালে সারদা দেবীর জন্মশতবর্ষ অনুষ্ঠানের সময় ছবির পরিবর্তে একটি শ্বেতপাথরের মূর্তি স্থাপিত হয়। ছবিটি এখন বেলুড় মঠের রামকৃষ্ণ সংগ্রহশালায় রাখা আছে।


title: জয়রামবাটী

text:
বর্তমানে পূজিত শ্বেতপাথরের মূর্তিটির তলায় সারদা দেবীর দেহাবশেষ রক্ষিত আছে। মন্দিরের সামনের প্রার্থনা কক্ষটিও সারদা দেবীর জন্মশতবর্ষ উপলক্ষে নির্মিত হয়। মাতৃমন্দিরের চূড়ায় বাংলায় "মা" শব্দটি লেখা একটি পতাকা সবসময় ওড়ে।
"মায়ের পুরাতন বাটী" মাতৃমন্দির মঠের প্রধান প্রবেশদ্বারের বাঁদিকে অবস্থিত। এটি সারদা দেবীর পুরনো বাড়ি। ১৯১৫ সাল পর্যন্ত প্রায় ৫২ বছর সারদা দেবী এই বাড়িতে বাস করেছিলেন। এখানে তাঁর অনেক গৃহী, ব্রহ্মচারী ও সন্ন্যাসী ভক্ত তাঁর কাছ থেকে দীক্ষা পেয়েছিলেন।


title: জয়রামবাটী

text: "মায়ের নূতন বাটী" মাতৃমন্দির মঠে অবস্থিত সারদা দেবীর নতুন বাড়ি। মঠের প্রধান প্রবেশদ্বারের পাশে একটি ছোটো দরজা দিয়ে নতুন বাড়িতে প্রবেশ করা যায়। এই অংশে অনেকগুলি ঘর দেখা যায়। এর মধ্যে বাঁদিকের প্রথম ঘরটিতে সারদা দেবী ১৯১৫ সালের মে মাস থেকে ১৯২০ সালের ফেব্রুয়ারি মাস পর্যন্ত বাস করেন। এই ঘরেও তাঁর অনেক গৃহী, ব্রহ্মচারী ও সন্ন্যাসী ভক্ত তাঁর কাছ থেকে দীক্ষা পেয়েছিলেন। পাশের ঘরটিতে সারদা দেবীর ভ্রাতুষ্পুত্রী নলিনী দেবী বাস করতেন। নলিনী দেবীর ঘরের উল্টোদিকের ঘরটিতে সারদা দেবীর জীবদ্দশায় জগদ্ধাত্রী পূজা অনুষ্ঠিত হত।


title: জয়রামবাটী

text: মাতৃমন্দিরের উল্টোদিকে পুন্যিপুকুর নামে একটি পুকুর আছে। এই পুকুরের জল সারদা দেবী ব্যবহার করতেন। তাই তাঁর ভক্তদের কাছে এটি একটি পবিত্র পুকুর।


title: জয়রামবাটী

text:
পুন্যিপুকুরের পাশে একটি ছোটো ঘরে সারদা দেবীর গৃহদেবতা সুন্দরনারায়ণ ধর্মঠাকুর পূজিত হন। আগে এখানে শীতলা ও শালগ্রাম শিলাও পূজা করা হত। পরবর্তীকালে এই মন্দিরে আরও কিছু দেবদেবীর মূর্তি ও ছবি স্থাপন করা হয়।
জয়রামবাটী গ্রামের অন্যান্য দর্শনীয় স্থানগুলির মধ্যে উল্লেখযোগ্য সারদা দেবীর সঙ্গিনী "ভানুপিসি"-র বাড়ি, সিংহবাহিনী মন্দির, যাত্রাসিদ্ধিরায় মন্দির, বাঁডুজ্জ্যে পুকুর, মায়ের ঘাট ও আমোদর নদ।
"ভানুপিসি" নামে জনৈকা রমণী ছিলেন সারদা দেবীর ছোটোবেলার সঙ্গিনী। সারদা দেবীর নতুন বাড়ির কাছেই তাঁর বাড়ি ছিল। সারদা দেবী তাঁর বাড়ি গিয়ে মাঝে মাঝেই সময় কাটাতেন। রামকৃষ্ণ-ভক্তদের বিশ্বাস, ভানুপিসি রামকৃষ্ণ পরমহংসকে অবতার ও সারদা দেবীকে মহাশক্তি বলে চিহ্নিত করতে পেরেছিলেন। তাঁর বাড়িটি এখন না থাকলেও, যে জমির উপর তাঁর বাড়ি ছিল, সেটি বর্তমানে একটি শ্বেতপাথরের ফলকের মাধ্যমে চিহ্নিত করা হয়েছে।
জয়রামবাটী মাতৃমন্দির মঠের কাছে সিংহবাহিনী দেবীর মন্দির অবস্থিত। সিংহবাহিনী জয়রামবাটীর গ্রাম্য দেবী। ইনি দুর্গার একটি রূপ। এই মন্দিরে কোনো দেবীর পূর্ণাঙ্গ মূর্তি নেই। শুধু সিংহবাহিনী দুর্গা, মহামায়া, চণ্ডী ও মনসার ধাতব মুখ পূজা হয়। সারদা দেবী বহুবার এই মন্দিরে পূজা দিয়েছিলেন। এই মন্দিরের মাটি স্থানীয় লোকেদের বিশ্বাসে পবিত্র এবং ঔষধ হিসেবে ব্যবহৃত।


title: পূর্ব পাকিস্তানের আইনপরিষদ নির্বাচন, ১৯৫৪

text: পূর্ব পাকিস্তান আইন নির্বাচন ১৯৫৪ বা পূর্ব পাকিস্তান পরিষদের নির্বাচন ১৯৫৪, পূর্ব পাকিস্তানে ১৯৫৪ খ্রিষ্টাব্দের মার্চের ৮ থেকে ১২ তারিখ পর্যন্ত অনুষ্ঠিত হয়েছিল। নির্বাচনে প্রধান প্রতিদ্বন্দী দল দুটি ছিল মুসলিম লীগ ও যুক্তফ্রন্ট। তৎকালীন বিরোধী রাজনৈতিক দলগুলোকে নিয়ে আওয়ামী মুসলিম লীগ ১৯৫৩ সালের ৪ ডিসেম্বর তারিখে কৃষক শ্রমিক পার্টি, পাকিস্তান গণতন্ত্রী দল ও পাকিস্তান খেলাফত পার্টির সঙ্গে মিলে যুক্তফ্রন্ট গঠন করে। তাই এ নির্বাচনকে যুক্তফ্রন্টের নির্বাচনও বলা হয়ে থাকে। সাথে আরো ছিল মৌওলানা আতাহার আলীর নেজামে ইসলাম পার্টি। যুক্তফ্রন্টের প্রধান তিন নেতা ছিলেন মওলানা ভাসানী, শেরে বাংলা একে ফজলুল হক এবং হোসেন শহীদ সোহরাওয়ার্দী। নির্বাচনে যুক্তফ্রন্ট জয়লাভ করে ও শেরে বাংলা একে ফজলুল হক পূর্ব পাকিস্তানের প্রধানমন্ত্রী মনোনীত হন। কিন্তু পরবর্তীতে পাকিস্তানের কেন্দ্রীয় সরকার এই প্রাদেশিক সরকারকে বিলুপ্ত ঘোষণা করে ও গভর্নরের শাসণ চালু করে।


text: ১৯৫৪ সালের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭টি মুসলিম আসনের মধ্যে যুক্তফ্রন্ট ২১৫ টি (পরে স্বতন্ত্র থেকে ৮ জন যোগ দিলে আসন সংখ্যা হয় ২২৩ টি) । তন্মধ্যে ১৪৩টি পেয়েছিল মওলানা ভাসানীর নেতৃত্বাধীন আওয়ামী মুসলিম লীগ, ৪৮টি পেয়েছিল শেরে বাংলা এ. কে. ফজলুল হকের কৃষক শ্রমিক পার্টি, নেজামী ইসলাম পার্টি লাভ করেছিল ১৯ ও গণতন্ত্রী দল লাভ করেছিল ১৩টি । এছাড়াও অন্যান্য দলের মধ্যে খেলাফতে রব্বানী পেয়েছিল ১ ও স্বতন্ত্র থেকে ৩ টি। ক্ষমতাসীন রাজনৈতিক দল মুসলিম লীগ সম্পূর্ণরূপে এ নির্বাচনে পরাভূত হয় ; তারা কেবল ৯টি আসন লাভ করতে সমর্থ হয, পরবর্তীতে চট্টগ্রাম থেকে নির্বাচিত ১ জন মুসলিম লীগে যোগ দিলে তাদের সর্বমোট আসনসংখ্যা দাড়ায় ১০।


text: এ নির্বাচনে সংখ্যালঘু ধর্মীয় সম্প্রদায়ের জন্য ৭২টি আসন সংরক্ষিত ছিল। এগুলোর মধ্যে শিডিউল্ড কাস্ট ফাউন্ডেশন ২৭টি, কংগ্রেস লাভ করেছিল ২৪টি আসন, যুক্তফ্রন্ট ১৩, কমিউনিস্ট পার্টি ৪টি, বৌদ্ধ ২, খ্রিস্টান ১ ও স্বতন্ত্র প্রার্থী ১ টি আসনে জয়ী হয়েছিলেন।স্বাধীন বাংলাদেশের অভ্যুদয়ের ইতিহাস- সৈয়দ আব্দুল্লাহ আল মামুন চৌধুরী ও অন্যান্য


title: প্রথম লোকসভা

text: প্রথম লোকসভা ভারতের প্রথম সাধারণ নির্বাচনের পর ১৫ই এপ্রিল ১৯৫২ সালে গঠিত হয়েছিল। প্রথম লোকসভা তার পাঁচ বছরের মেয়াদ পূর্ণ করে ৪ই এপ্রিল ১৯৫৭ সালে ভেঙ্গে যায়।


title: দ্বিতীয় লোকসভা

text: দ্বিতীয় লোকসভা সদস্য (৫ই এপ্রিল ১৯৫৭ - ৩১শে মার্চ ১৯৬২)


title: তৃতীয় লোকসভা

text: তৃতীয় লোকসভার সদস্যগণ (২রা এপ্রিল ১৯৬২ - ৩রা মার্চ ১৯৬৭) ফ্রেবুয়ারি-মার্চ ১৯৬২ সালে নির্বাচিত হয়েছিলেন।


title: চতুর্থ লোকসভা

text: চতুর্থ লোকসভার সদস্যগণ (৪ই মার্চ ১৯৬৭ – ২৭শে ডিসেম্বর ১৯৭০) ফেব্রুয়ারি-মার্চ ১৯৬৭ সালে নির্বাচিত হয়েছিলেন।


title: পঞ্চম লোকসভা

text: পঞ্চম লোকসভার সদস্যগণ (১৫ই মার্চ ১৯৭১ – ১৮ই জানুয়ারি ১৯৭৭) ফেব্রুয়ারি-মার্চ ১৯৭১ সালে নির্বাচিত হয়েছিলেন।


title: জোসিপ ব্রজ টিটো

text: মার্শাল জোসিপ ব্রজ টিটো (; সিরিলিক: Јосип Броз Тито; জন্ম: ৭ মে, ১৮৯২ - মৃত্যু: ৪ মে, ১৯৮০) সাবেক যুগোস্লাভিয়ার অবিসংবাদিত নেতা হিসেবে পরিচিত ব্যক্তিত্ব। একাধারে তিনি যুগোস্লাভিয়ার প্রধানমন্ত্রী ও রাষ্ট্রপতি ছিলেন। ১৯৪৫ থেকে মৃত্যু-পূর্ব পর্যন্ত দুর্দণ্ড প্রতাপে দেশ পরিচালনা করেন। কমিউনিস্ট নামীয় রাজনৈতিক দলের তিনি সদস্য ছিলেন।


title: জোসিপ ব্রজ টিটো

text: তাঁর অন্যতম কৃতিত্ব হচ্ছে দ্বিতীয় বিশ্বযুদ্ধের পর সাবেক সোভিয়েত ইউনিয়নের বলয়ে অবস্থান করে যুগোস্লাভিয়া সমাজতান্ত্রিক প্রজাতন্ত্র গঠন করা। পরবর্তীতে জোট নিরপেক্ষ আন্দোলনে নেতার ভূমিকায় অবতীর্ণ হওয়া। যুগোস্লাভিয়ার বিবাদমান বিভিন্ন জাতি-গোষ্ঠীকে একত্রিত করতে গুরুত্বপূর্ণ ভূমিকা পালন করেন। কিন্তু তাঁর মৃত্যুর এক দশকের মধ্যে তা গৃহযুদ্ধের রূপান্তরিত হয়ে দেশটি ভেঙ্গে যায়।


title: জোসিপ ব্রজ টিটো

text: তিনি তৎকালীন অস্ট্রিয়া-হাঙ্গেরির অংশ হিসেবে বর্তমান ক্রোয়েশিয়ার কুমরোভেচ এলাকায় জন্মগ্রহণ করেন। মা ছিলেন স্লোভাক ও বাবা ছিলেন ক্রোয়েশিয় গ্রামীণ কৃষক। জীবনের শুরুতে তালাকর্মী হিসেবে টিটো প্রশিক্ষণ গ্রহণ করেছিলেন। ১৯১৪-১৯১৮ মেয়াদে সংঘটিত প্রথম বিশ্বযুদ্ধে অস্ট্রীয় সেনাবাহিনীতে নন-কমিশন্ড অফিসার হিসেবে দায়িত্ব পালন করেন। এ সময়ের যুদ্ধে আহত হলে তিনি প্রতিপক্ষের হাতে আটক হন ও যুদ্ধবন্দী হিসেবে রাশিয়ায় প্রেরিত হন। সেখানেই তিনি সমাজতান্ত্রিক ধ্যান-ধারণার প্রতি আকৃষ্ট হন। প্রথম বিশ্বযুদ্ধে অসামান্য ভূমিকা নেয়ায় যুদ্ধশেষে তিনি সম্মানিত হন। ১৯১৭ সালে অনুষ্ঠিত রুশ বিপ্লবে বলশেভিকদের পক্ষাবলম্বন করেন টিটো।


title: জোসিপ ব্রজ টিটো

text: যুদ্ধের পর তিনি ক্রোয়েশিয়ায় ফিরে আসেন ও অবৈধভাবে কমিউনিস্ট পার্টির সংগঠক হিসেবে কাজ করেন। এসময়ে তিনি ধাতবমিস্ত্রী হিসেবে কর্মরত অবস্থায় শ্রমিক সংক্রান্ত বিষয়ে দল থেকে বহিষ্কৃত হন। অবৈধভাবে কমিউনিস্ট পার্টির সংগঠক হিসেবে কর্মকালীন সময়ে তিনি ছদ্মনাম হিসেবে টিটো নাম গ্রহণ করেন। এরফলে তিনি ১৯২৮ থেকে ১৯৩৪ সাল পর্যন্ত কারাভোগ করেন। টিটো নাম ধারণ করে পুণরায় মস্কো ফিরে যান ও ইন্টারন্যাশনাল (কোমিনটার্ন, পরবর্তীতে কোমিনফর্ম) নামীয় সাম্যবাদী দলের হয়ে কাজ করেন।


title: জোসিপ ব্রজ টিটো

text:
১৯৩৬ সালে কোমিনটার্ন টিটোকে যুগোস্লাভিয়ায় প্রেরণ করে সমাজতান্ত্রিক দল গঠন করার জন্যে।
পরের বছর যুগোস্লাভ কমিউনিস্ট পার্টির মহাসচিব হিসেবে নিযুক্ত হন। কোমিনটার্ন নীতির সাথে একাত্মতা পোষণ ও পূর্ণাঙ্গ বিশ্বাস রাখেন তিন। অন্যান্য যুগোস্লাভ জাতীয়তাবাদের উপর সার্বিয় আধিপত্যবাদের সমালোচনা করেন। যুগোস্লাভিয়া ও সোভিয়েত ইউনিয়নে নাজি জার্মানির আক্রমণের পরিপ্রেক্ষিতে টিটো সর্ব-দলীয় যুগোস্লাভ সামরিক বাহিনী প্রতিষ্ঠা করেন। আগ্রাসী জার্মান, ক্রোয়েশিয় ফ্যাসিবাদী ও সার্বিয় জাতীয়তাবাদীদের হাত থেকে দেশকে রক্ষা করেন। প্রাথমিকভাবে রক্ষণাত্মক ভঙ্গীমায় জার্মানির বিপক্ষে যুদ্ধ করে তাঁর বাহিনী। ১৯৪২ সালে তিনি সমাজতান্ত্রিকশাসিত আঞ্চলিক সরকার গঠন করেন। এরফলে তাঁকে সার্বিয় বিচ্ছিন্নতাবাদী সেন্টিক দলের সাথে সংঘর্ষে অবতীর্ণ হতে হয়। বিদ্রোহী দলগুলোর সাথে একত্রিত করার সফলতাবিহীন প্রারম্ভিক প্রচেষ্টা পরবর্তীতে ১৯৪৪ সালে পূর্ণাঙ্গ সমর্থন ব্যক্ত করে মিত্রতার বন্ধনে আবদ্ধ হয়।


title: জোসিপ ব্রজ টিটো

text: প্রথমদিকে টিটো জোসেফ স্ট্যালিনের একনিষ্ঠ সমর্থক হিসেবে বিবেচিত ছিলেন। কিন্তু সোভিয়েত নেতা স্ট্যালিন তাঁর কিছু কর্মকাণ্ডে সমালোচনা করলে তিনি স্ট্যালিনের সমালোচনাকে প্রত্যাখ্যান করেন। এরফলে ১৯৪৮ সালে যুগোস্লাভ দল কোমিনফর্ম থেকে বহিষ্কৃত হয় ও সোভিয়েত প্রাধান্য অথবা যুগোস্লাভিয়ার স্বাধীনতা - এ দুটি পছন্দের যে-কোন একটিকে বেছে নিতে বলা হয়। তিনি স্বাধীনতাকেই বেছে নেন যা যুক্তরাষ্ট্র কর্তৃক সমাদৃত হয়। এ সময় ঠাণ্ডা যুদ্ধ চলছিল। টিটো মার্কসবাদের মানবতা দিক বিবেচনায় এনে শ্রমিকদের স্ব-ব্যবস্থাপনা ও উদার অর্থনৈতিক পুণঃগঠনের প্রস্তাব আনেন। দলীয় কার্যকলাপকে বিকেন্দ্রীয়করণ ও সরকারের ক্ষমতাও এর আওতাধীন ছিল। ফলশ্রুতিতে প্রজাতন্ত্রে জাতীয়তাবাদী প্রবণতা নবরূপে বৃদ্ধি পায়।


title: জোসিপ ব্রজ টিটো

text: মার্চ, ১৯৪৫ সালে টিটো স্বীকৃত প্রধানমন্ত্রী হন। এ বছরের শেষদিকে জার্মানরা যুদ্ধে পরাভূত হলে যুদ্ধবিধ্বস্ত দেশটি একীভূত হয় ও টিটোর সরকার দেশের পূর্ণ কর্তৃত্বভার গ্রহণ করে। রাজতন্ত্র অথবা প্রজাতন্ত্রের বিষয়ে কোনরূপ সংবিধান প্রণয়ন ব্যতিরেকেই টিটো একদলীয় স্বৈরতান্ত্রিক ব্যবস্থা প্রবর্তন করেন। ১৯৪৫-১৯৬৩ মেয়াদকালে যুগোস্লাভিয়ার প্রধানমন্ত্রীর দায়িত্ব পালন করেন।


title: জোসিপ ব্রজ টিটো

text: ১৯৬০-এর দশকে এশীয় ও আফ্রিকার দেশগুলোর নেতৃবর্গসহ ভারত ও মিশরের রাজনীতিবিদদের সাথে নিয়ে জোট নিরপেক্ষ আন্দোলনের ধারণা তুলে ধরেন ও সংগঠনের প্রতিষ্ঠার উদ্যোগী ভূমিকা নেন। এদেশগুলো যুক্তরাষ্ট্র ও সোভিয়েত ইউনিয়নের কাছ থেকে মুক্ত ছিল। প্রত্যেক দেশই নিজস্ব ধ্যান-ধারণা ও সিদ্ধান্ত নিতে পারতো এবং যথাসাধ্য ঠাণ্ডা যুদ্ধ থেকে নিজেদের মুক্ত রাখার চেষ্টা চালাচ্ছিল।


title: ষষ্ঠ লোকসভা

text: ষষ্ঠ লোকসভার সদস্যগণ (২৩শে মার্চ ১৯৭৭ – ২২শে আগস্ট ১৯৭৯) ফেব্রুয়ারি-মার্চ ১৯৭৭ সালে নির্বাচিত হয়েছিলেন।


title: প্রহেবজ্র

text: প্রহেবজ্র বা প্রমোদবজ্র বা দ্গা'-রাব-র্দো-র্জে () বৌদ্ধ ধর্মের অতিযোগ তত্ত্বের প্রথম শিক্ষক ছিলেন।


title: প্রহেবজ্র

text: ডেভিড ফ্রান্সিস জার্মানো র্ন্যিং মা ধর্মসম্প্রাদায়ের অতিযোগযানের উপদেশবর্গ তত্ত্বের সতেরো তন্ত্রের একটি তন্ত্র স্গ্রা-থাল-গ্যুর তন্ত্রে বজ্রপ্রহে নামটি পান। অপরদিকে জন রেনল্ডস বার-দো-থোস-গ্রোল গ্রন্থের রিগ-পা-ঙ্গো-স্প্রোদ-গ্চার-ম্থোং-রাং-গ্রোল নামক একটি বিভাগ বিশ্লেষণ ও ইংরেজীতে অনুবাদের সময় প্রহেবজ্র নামের উল্লেখ করেন। কিন্তু তিব্বতী ভাষায় দ্গা'-রাব-র্দো-র্জে নাম পাওয়া গেলেও কোন সংস্কৃত গ্রন্থে প্রহেবজ্র নামটি পাওয়া যায় নি।


title: প্রহেবজ্র

text: প্রহেবজ্রের জন্ম নিয়ে দ্বিমত রয়েছে। প্রহেবজ্রের জন্ম ওড্ডিয়ানের রাজা উপরাজার কন্যা সুধর্মের গর্ভে হয় বলে অনুমান করা হয়। এই বিষয়ে কিছু কিংবদন্তিও প্রচলিত আছে। অপরদিকে কুত্রা নামক হ্রদের তীরে পারনি নামক এক মহিলার গর্ভে প্রহেবজ্রের জন্ম হয় বলেও মতবাদ রয়েছে।